title: কুন-দ্গা'-দ্পাল-'ব্যোর

text: কুন-দ্গা'-দ্পাল-'ব্যোর () (১৪২৮ - ১৪৭৬) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর দ্বিতীয় র্গ্যাল-দ্বাং-'ব্রুগ-পা বা প্রধান এবং রালুং বৌদ্ধবিহারের ত্রয়োদশ প্রধান লামা।


title: কুন-দ্গা'-দ্পাল-'ব্যোর

text: কুন-দ্গা'-দ্পাল-'ব্যোর ১৪২৮ খ্রিষ্টাব্দে জন্মগ্রহণ করেন। তাঁর পিতা শেস-রাব-ব্জাং-পো () ছিলেন রালুং বৌদ্ধবিহারের দ্বাদশ প্রধান লামা। জন্মের পর কুন-দ্গা'-দ্পাল-'ব্যোরকে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের অবতাররূপে চিহ্নিত করা হয়। মাত্র আট বছর বয়সে তাঁকে রালুং বৌদ্ধবিহারের প্রধান লামার দায়িত্ব দেওয়া হয়।


title: কুন-দ্গা'-দ্পাল-'ব্যোর

text: কুন-দ্গা'-দ্পাল-'ব্যোর গাংস-চান-কুন-দ্গা'-দ্পাল () নামক বৌদ্ধ ভিক্ষুর নিকট শিক্ষার্থীর শপথ এবং জো-গ্দান বৌদ্ধবিহারের দোন-গ্রুব-দ্পাল-বা () নামক বৌদ্ধ ভিক্ষুর নিকট ভিক্ষুর শপথ গ্রহণ করেন। তাঁদের নিকট হতে তিনি প্রতিমোক্ষ ও বোধিচিত্ত সম্বন্ধে জ্ঞানলাভ করেন। তিনি তাঁর পিতার নিকট হতে 'ব্রুগ-পা তত্ত্ব এবং 'খ্রুল-ঝিগ-নাম-মখা'ই-র্নাল-ব্যোর () নামক এক বৌদ্ধ লামার নিকট মহামুদ্রা সম্বন্ধে শিক্ষালাভ করেন। এছাড়াও তিনি র্ঙ্গোগ-ব্যাং-ছুব-দ্পাল () ও 'গোস-লো-ত্সা-বা-গ্ঝোন-নু-দ্পাল () নামক দুই লামার নিকট সংস্কৃত ও তন্ত্র সম্বন্ধে শিক্ষালাভ করেন। এছাড়াও তিনি ম্ঙ্গা'-রিস-পা-য়োন-তান-সেন-গে () নামক লামার নিকট ব্কা'-গ্দাম্স এবং ঙ্গাগ-দ্বাং-গ্রাগ্স-পা () নামক লামার নিকট স্তাগ-লুং-ব্কা'-ব্র্গ্যুদ ধর্মসম্প্রদায়ের তত্ত্ব সম্বন্ধে জ্ঞানলাভ করেন। তিনি ভারতীয় পন্ডিত বনরত্নের নিকট হতে তন্ত্র ও ব্যাকরণ সম্বন্ধে জ্ঞান লাভ করেন।


title: কুন-দ্গা'-দ্পাল-'ব্যোর

text: কুন-দ্গা'-দ্পাল-'ব্যোর তিব্বতের বিভিন্ন অঞ্চলে পরিব্রজন করেন এবং বেশ কয়েক বছর ভূটানের বুমথাং অঞ্চলে বসবাস করেন। এছাড়াও তিনি ছয় বছর দ্বাগ্স-ল্হা বৌদ্ধবিহারের প্রধান লামার পদে অধিষ্ঠিত ছিলেন।


title: ডব্লিউ. জি. গ্রেস

text: উইলিয়াম জিলবার্ট "ডব্লিউ. জি." গ্রেস, , (১৮ জুলাই ১৮৪৮ - ২৩ অক্টোবর ১৯১৫) ছিলেন একজন ইংরেজ টেস্ট ক্রিকেটার এবং অধিনায়ক।


title: ডব্লিউ. জি. গ্রেস

text: • a) As described in Grace's first-class career statistics, there are different versions of Grace's first-class career totals as a result of disagreement among cricket statisticians re the status of some matches he played in. Note that this is a statistical issue only and has little, if any, bearing on the historical aspects of Grace's career. In the infobox, the "traditional" first-class figures from "Wisden 1916" (as reproduced by Rae, pp. 495–496), are given first and the "amended" figures from "CricketArchive" follow in parentheses. There is no dispute about Grace's Test career record and those statistics are universally recognised. See Variations in first-class cricket statistics for more information.


title: টিনো বেস্ট

text: টিনো ইয়া ব্রার্ট্রাম বেস্ট (; জন্ম: ২৬ আগস্ট, ১৯৮১) বার্বাডোসের সেন্ট মাইকেল এলাকায় জন্মগ্রহণকারী ওয়েস্ট ইন্ডিজের টেস্ট ক্রিকেটার। ৫ ফুট ৮ ইঞ্চি উচ্চতাবিশিষ্ট টিনো বেস্ট আক্রমণাত্মক ডানহাতি ফাস্ট বোলার হিসেবে চিহ্নিত। ২০০২ সাল থেকে তিনি নিজ দেশ বার্বাডোসের ঘরোয়া ক্রিকেটে প্রতিনিধিত্ব করছেন। ২০১০ মৌসুমে কাউন্টি ক্রিকেটে ইয়র্কশায়ার ক্লাবে খেলেন।


title: টিনো বেস্ট

text: ১ মে, ২০০৩ তারিখে অস্ট্রেলিয়ার বিপক্ষে অনুষ্ঠিত ৩য় টেস্টে অংশগ্রহণের মাধ্যমে অভিষেক ঘটে তার। ফাস্ট বোলার জার্মেইন লসনের সাথে বোলিং উদ্বোধন করতে নামেন বেস্ট। এ টেস্টে ওয়েস্ট ইন্ডিজ হারে ও টিনো বেস্ট ২০ ওভার বোলিং করেও কোন উইকেট লাভ করতে পারেননি। এরপর ওয়েস্ট ইন্ডিজের বহিঃর্বিশ্বে অংশগ্রহণ করা থেকে তাকে দূরে রাখা হয়। ঘরোয়া ক্রিকেটে রেড স্ট্রিপ বোলের একাদশে নামতেও তাকে সংগ্রাম করতে হয়। অনিয়মিতভাবে একদিনের ক্রিকেটে খেলতে থাকেন। পূর্ববর্তী মৌসুমে তিনবার পাঁচ-উইকেট লাভসহ প্রথম-শ্রেণীর ক্রিকেটে ৪৯ উইকেট লাভ করেন। এরফলে, মার্চ ২০০৪ সালে ইংল্যান্ডের বিপক্ষে ওয়েস্ট ইন্ডিজ দলে ডাক পান। দ্বিতীয় টেস্টে গ্রাহাম থর্পকে আউট করে তিনি প্রথম টেস্ট উইকেট পান। ৪ ম্যাচের সিরিজে ইংল্যান্ড ৩-০ ব্যবধানে সিরিজ জয় করে এবং বেস্ট ওয়েস্ট ইন্ডিজের সর্বোচ্চ উইকেটধারী হন এবং ২৫.০৮ রান গড়ে ১২ উইকেট পান।


title: টিনো বেস্ট

text: ১৫ মার্চ, ২০০৪ তারিখে বাংলাদেশের বিপক্ষে অনুষ্ঠিত একদিনের আন্তর্জাতিকে অভিষেক ঘটে টিনো বেস্টের। জুন-জুলাই, ২০০৪ সালে ওয়েস্ট ইন্ডিজ ইংল্যান্ড সফরে গেলে বেস্ট লর্ডস টেস্ট খেলেন। কিন্তু ঐ টেস্টে পিঠের ব্যথায় গুরুতরভাবে আক্রান্ত হওয়ায় সিরিজের পরের খেলাগুলো খেলতে পারেননি। এরফলে তিনি পরবর্তী বছরের মার্চ মাস পর্যন্ত ক্রিকেট খেলা থেকে দূরে ছিলেন।


title: টিনো বেস্ট

text: ২০০৮ সালে তিনি ইন্ডিয়ান প্রিমিয়ার লীগে খেলার জন্য চুক্তিবদ্ধ হন। এর প্রধান কারণ ছিল, তিনি ২০০৬ সাল থেকে আন্তর্জাতিক ক্রিকেটে অংশগ্রহণ করেননি। ওয়েস্ট ইন্ডিজ ক্রিকেট বোর্ডের সাথে শীর্ষস্থানীয় খেলোয়াড়দের দ্বন্দ্বের কারণে ওয়েস্ট ইন্ডিজ দলে পুণরায় অন্তর্ভুক্ত হন। কিন্তু, অল্পকিছুদিন বাদেই তিনি বাদ পড়ে যান। ১০ জুন, ২০১২ তারিখে তিনি পুণরায় টেস্ট দলে ফিরে আসেন। ১১নং ব্যাটসম্যান হিসেবে এজবাস্টনে অনুষ্ঠিত টেস্টে ইংল্যান্ডের বিরুদ্ধে ৯৫ রানের নতুন বিশ্বরেকর্ড গড়েন। একই টেস্টে দীনেশ রামদিনকে সাথে নিয়ে ১৪৩ রানের জুটি গড়েন। এ জুটির রানসংখ্যা ছিল তৃতীয় সর্বোচ্চ টেস্ট জুটির রান।


title: টিনো বেস্ট

text: জুলাই, ২০১৪ সালে লর্ডসে দ্বি-শতবার্ষিকী উদযাপন খেলায় বহিঃবিশ্ব একাদশের প্রতিনিধিত্ব করেন তিনি।


title: ম্যান্ডেলা দিবস

text: নেলসন ম্যান্ডেলা আন্তর্জাতিক দিবস বা ম্যান্ডেলা দিবস দক্ষিণ আফ্রিকার প্রাক্তন রাষ্ট্রপতি নেলসন ম্যান্ডেলার সম্মানে প্রতি বছর তাঁর জন্মদিনে উদযাপিত একটি আন্তর্জাতিক দিবস।


title: ম্যান্ডেলা দিবস

text: ২০০৯ খ্রিষ্টাব্দের ২৭ এপ্রিল নেলসন ম্যান্ডেলা ফাউন্ডেশন সমগ্র বিশ্ববাসীকে ম্যান্ডেলা দিবস পালনের আহ্বান জানায়। এই দিনটিকে ছুটির দিন হিসেবে না রেখে তাঁরা নেলসন ম্যান্ডেলার আদর্শে সামাজিক সেবামূলক কাজকর্মের দিন হিসেবে স্থির করেন। ২০০৯ খ্রিষ্টাব্দের নভেম্বর মাসে নেলসন ম্যান্ডেলার সম্মানে জাতবসংঘ আনুষ্ঠানিক ভাবে "নেলসন ম্যান্ডেলা আন্তর্জাতিক দিবস" উদযাপনের ঘোষণা করে। ২০১০ খ্রিষ্টাব্দের ১৮ জুলাই নেলসন ম্যান্ডেলার জন্মদিনে সর্বপ্রথম এই আন্তর্জাতিক দিবস পালিত হয়।


title: ভূমিবল অতুল্যতেজ

text: রাজা ভূমিবল অতুল্যতেজ (; ; জন্ম: ৫ ডিসেম্বর, ১৯২৭ - ১৩ অক্টোবর, ২০১৬) থাইল্যান্ডের রাজা ছিলেন। ১৭৮২ সাল থেকে ক্ষমতাসীন ও থাইল্যান্ডের সবচেয়ে দীর্ঘস্থায়ী চক্রী রাজবংশের তিনি নবম রাজা। থাইল্যান্ডের অধিকাংশ নাগরিকই তাঁকে মহারাজা হিসেবে সম্বোধন করে থাকে। এছাড়াও তিনি নবম রাম হিসেবে পরিচিত ছিলেন। ৯ জুন, ১৯৪৬ তারিখে তাঁর রাজ্যাভিষেক ঘটে। এর ফলে তিনি বিশ্বের সবচেয়ে দীর্ঘস্থায়ী বর্তমান রাষ্ট্রপ্রধানসহ থাইল্যান্ডের ইতিহাসে দীর্ঘস্থায়ী রাজা হিসেবে পরিচিতি লাভ করেছিলেন। তিনি ১৩ অক্টোবর ২০১৬ মৃত্যুবরণ করেন।


title: ভূমিবল অতুল্যতেজ

text: রাজা ভূমিবল মার্কিন যুক্তরাষ্ট্রে জন্মগ্রহণ করলেও শিক্ষালাভ করেন সুইজারল্যান্ডে। ভূমিবল একজন বিলিওনিয়ার ছিলেন। নিজ অর্থের কিছু অংশ তিন সহস্রাধিক প্রকল্পে ব্যয় করেছেন, যার অধিকাংশই গ্রাম্য এলাকায় অবস্থিত। কৃষি, পরিবেশ, জনস্বাস্থ্য, পানিসম্পদ, যোগাযোগ এবং জনকল্যাণে এ অর্থ ব্যয় করা হয়। থাইল্যান্ডে তাঁর জনকল্যাণমূখী অংশগ্রহণের কথা থাই গণমাধ্যমে শ্রদ্ধার সাথে তুলে ধরা হয়।


title: ভূমিবল অতুল্যতেজ

text: তিনি কখনও কখনও রাজনৈতিক সঙ্কট মীমাংসায় এগিয়ে এসেছেন। অনেক থাই জনগোষ্ঠীর ন্যায় তিনিও অর্ধ-ধর্মপ্রাণব্যক্তি। ব্যক্তিগত জীবনে বিবাহিত ভূমিবল একজন চমৎকার সঙ্গীতজ্ঞ, চিত্রকর এবং নাবিক। দূরসম্পর্কীয় আত্মীয়া সিরিকিত কিতিয়াকারাকে ১৯৫০ সালে বিয়ে করেন এবং আনুষ্ঠানিকভাবে রাজমুকুট পড়ানো হয় ৫ মে, ১৯৫০ তারিখে।


title: ভূমিবল অতুল্যতেজ

text: রাজা চুলালংকরন নাতি এবং প্রিন্স অব সঙ্কলা মহীদল অতুল্যতেজের পুত্র রাজা ভূমিবলের বড় ভাই রাজা আনন্দ মহিদল ১৯৩৫ সালে রাজসিংহাসনে আরোহণ করেছিলেন। কিন্তু ৯ জুন, ১৯৪৬ সালে রাজা আনন্দ মহিদলকে বিছানার পাশে গুলিবিদ্ধ অবস্থায় মৃতদেহ পাওয়া যায়। তাঁর রহস্যজনক মৃত্যু যা পরবর্তীতে অজ্ঞাতই রয়ে গেছে এ প্রেক্ষিতে তড়িঘরি করে ভূমিবলকে রাজসিংহাসনে বসানো হয়।


title: ভূমিবল অতুল্যতেজ

text: থাইল্যান্ডে তিনি অসম্ভব জনপ্রিয় ব্যক্তিত্ব ছিলেন এবং জনগণের উপর তাঁর বিরাট প্রভাব ছিল।


title: ভূমিবল অতুল্যতেজ

text: থাইদের কাছে অত্যন্ত জনপ্রিয় হলেও "লিজ ম্যাজিস্টি" আইনের আওতায় তাঁর কর্মকাণ্ডের কোনরূপ সমালোচনা করা হলে সংশ্লিষ্ট ব্যক্তিকে তিন থেকে পনের বছর কারাভোগের বিধান রাখা হয়েছে। সামরিকজান্তা ও প্রধানমন্ত্রী তানিন ক্রেইভিজিয়েনর শাসনামলে এ আইনকে আরও কঠিনতর করা হয়। রাজপরিবার, রাজকীয় উন্নয়ন পরিকল্পনা, রাজকীয় প্রতিষ্ঠান, চক্রী রাজবংশ কিংবা অন্য কোন রাজার সমালোচনা করাও নিষিদ্ধ ঘোষণা করা হয়।


title: ভূমিবল অতুল্যতেজ

text:
২০০৫ সালে রাজা ভূমিবলের জন্মদিনের উৎসবে রাজা ভূমিবল সমালোচনা স্বাগতঃ জানিয়ে বক্তব্য রাখেন। তিনি বলেন,
এ প্রেক্ষিতে বাঁধনির্মাণে ব্যাপক সমালোচনার কথা জনগণের মাঝে প্রকাশিত হয়। লিজ ম্যাজিস্টি আইনের আওতা অনুসরণ করে তা বন্ধ রাখার চেষ্টা করা হয়। এ আইনের আওতায় ২০১০ সালে ৪৭৮ জনকে কারাগারে প্রেরণ করা হয়, যা ২০০৫ সালের পূর্বে ছিল বছরপ্রতি পাঁচ থেকে ছয়জন।


title: ভূমিবল অতুল্যতেজ

text: রাজা ভূমিবল ১৩ অক্টোবর ২০১৬ মৃত্যুবরণ করেন। তিনি সাধারণত থাইল্যান্ডবাসীদের কাছে অত্যন্ত সম্মান পাতেন।


title: রাগ ইমন

text:
রাগ ইমন সংগীতের একটি রাগ বিশেষ। রাগ ইমন একটি সম্পূর্ণ রাগ বা সপ্তস্বরী রাগ।
ইমন রাগ মূলত কল্যাণ ঠাটের অন্তর্ভুক্ত। এই রাগটি হিন্দুস্তানী ও কর্ণাটিক দু'রকম উচ্চাঙ্গ সঙ্গীতেই গাওয়া হয়। একটি মতে রাগটি প্রাচীনকাল থেকেই দক্ষিণ ভারতে প্রচলিত। দক্ষিণ ভারতে ইমন রাগটি রাগ কল্যাণ নামে পরিচিত। কাজেই খুব একটা পরিবর্তিত না হয়েই রাগটি আদিরুপেই ভারতবর্ষে রয়ে গেছে। অন্য মতে, ইমন হল ইয়েমেনের জনপ্রিয় সুর। মুসলিম শাসনামলে ভারতবর্ষের শাস্ত্রীয় সংগীতে পশ্চিম এশিয়া বা মধ্যপ্রাচ্য থেকে আসা গুটিকয়েক সুরের মধ্যে এটি একটি এবং ভারতবর্ষে রাগটির প্রচলন করেন আমীর খসরু।


title: রাগ ইমন

text: রাগ যমন বা ইমন কল্যাণ ঠাটের অন্তর্ভুক্ত। রাগ ‘ইমন কল্যান’ নামে আরেকটি রাগ রয়েছে যেটি সম্পূর্ণ ভিন্ন আরেকটি রাগ। এই রাগের সময় হচ্ছে রাতের প্রথম প্রহর অর্থাৎ সন্ধ্যা ৬ টা থেকে রাত ৯ টা। বিভিন্ন প্রার্থনা সংগীতে এই রাগের উপস্থিতি দেখা যায়।এই রাগ সাধারণত লঘু মেজাজের হয়।


title: মোহাম্মদ শমী

text: মোহাম্মদ শমী আহমেদ (; জন্ম: ৯ মার্চ, ১৯৯০) উত্তরপ্রদেশের আমরোহা এলাকায় জন্মগ্রহণকারী ভারতীয় ক্রিকেটার। তিনি ভারত ক্রিকেট দলের টেস্ট ও একদিনের আন্তর্জাতিকে ক্রিকেট খেলছেন। এছাড়াও, ঘরোয়া ক্রিকেটে বাংলার হয়ে খেলছেন। মূলতঃ ডানহাতি ফাস্ট বোলার হিসেবেই তার দলে অংশগ্রহণ। ইন্ডিয়ান প্রিমিয়ার লীগে কলকাতা নাইট রাইডার্স দলের হয়ে খেলছেন তিনি। গড়ে ১৪০ কি.মি./ঘ বেগে বলকে সুইং ও সীম প্রয়োগে বোলিং করেন যা একজন আদর্শ ফাস্ট বোলারের জন্য অত্যন্ত উপযোগী।


title: মোহাম্মদ শমী

text: ২০১০ সালে আসাম দলের বিপক্ষে তার প্রথম-শ্রেণীর ক্রিকেটে অভিষেক ঘটে। খেলায় তিনি তিন উইকেট দখল করেন। ২০১১ সালের ইন্ডিয়ান প্রিমিয়ার লীগে কলকাতা নাইট রাইডার্সের সাথে চু্ক্তিবদ্ধ হন। ঘরোয়া ক্রিকেটে চমকপ্রদ সাফল্য লাভ করায় ২০১২ সালে ওয়েস্ট ইন্ডিজ সফরে ভারত এ-দলের সদস্য মনোনীত হন। জুন, ২০১২ সালে অনানুষ্ঠানিক টেস্ট খেলায় ওয়েস্ট ইন্ডিজ এ-দলের বিপক্ষে চেতেশ্বর পুজারা'র সাথে ১০ম উইকেট জুটিতে ৭৩ রানের জয়সূচক ইনিংস খেলেন।


title: মোহাম্মদ শমী

text: ২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে ৯ ওভার বোলিং করে ৪১ রানের বিনিময়ে ৩ উইকেট দখল করেন। পরবর্তীতে শিখর ধাওয়ানের মনোজ্ঞ শতরানে দল ৮ উইকেটের সহজ পায় ও খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়।


ইন্দিরা গান্ধী রাষ্ট্রীয় মুক্ত বিশ্ববিদ্যালয় বা ইগনু হল ভারতের একটি জাতীয় মুক্ত বিশ্ববিদ্যালয়। এই বিশ্ববিদ্যালয়ের প্রধান কার্যালয় নতুন দিল্লির ময়দানগড়ি অঞ্চলে ইগনু রোডে অবস্থিত। বিশ্ববিদ্যালয়টি ভারতের প্রাক্তন প্রধানমন্ত্রী ইন্দিরা গান্ধীর নামে নামাঙ্কিত। ১৯৮৫ সালে এই বিশ্ববিদ্যালয় প্রতিষ্ঠিত হয়। ইগনু ভারত সরকার কর্তৃক পরিচালিত হয়।


title: ইন্দিরা গান্ধী রাষ্ট্রীয় মুক্ত বিশ্ববিদ্যালয়

text: ইগনুতে ৪,০০০,০০০ ছাত্রছাত্রী পড়াশোনা করে। শিক্ষার্থী সংখ্যা হিসেবে এটি বিশ্বের বৃহত্তম বিশ্ববিদ্যালয়। দূরশিক্ষাকে সমাজের সকল প্রান্তে ছড়িয়ে দিতে ও দেশের বৃহত্তর জনসংখ্যার কাছে উচ্চশিক্ষার সুবিধা পৌঁছে দিতে এই বিশ্ববিদ্যালয় স্থাপিত হয়েছিল। এটি একটি জাতীয় তথ্যকেন্দ্র ও দূরশিক্ষা উৎকর্ষ কেন্দ্র হিসেবেও কাজ করে।


title: 'জাম-দ্ব্যাংস-ছোস-ক্যি-গ্রাগ্স-পা

text: 'জাম-দ্ব্যাংস-ছোস-ক্যি-গ্রাগ্স-পা () (১৪৭৮ - ১৫২৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর তৃতীয় র্গ্যাল-দ্বাং-'ব্রুগ-পা বা প্রধান।


title: 'জাম-দ্ব্যাংস-ছোস-ক্যি-গ্রাগ্স-পা

text: 'জাম-দ্ব্যাংস-ছোস-ক্যি-গ্রাগ্স-পার জন্ম দক্ষিণ তিব্বতের ব্যা পরিবারগোষ্ঠীতে হয়। তাঁর পিতার নাম গোং-মা-ব্ক্রা-শিস-দার-র্গ্যাস () এবং মাতার নাম ল্চাম-দ্কার-মো ()। দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর তাঁর মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের অবতাররূপে 'জাম-দ্ব্যাংস-ছোস-ক্যি-গ্রাগ্স-পাকে চিহ্নিত করা হয়। কিন্তু র্গ্যা পরিবারগোষ্ঠীর লামারা রালুং বৌদ্ধবিহারের ওপর অধিকার ছেড়ে দিতে না চাইলে ব্যা পরিবারগোষ্ঠীর লামারা তাঁর জন্য এক নতুন বৌদ্ধবিহারের নির্মাণ করেন।


title: 'জাম-দ্ব্যাংস-ছোস-ক্যি-গ্রাগ্স-পা

text: এগারো বছর বয়সে তাঁকে দীক্ষা দেওয়া হয়। র্গ্যা পরিবারগোষ্ঠীর 'ব্রুগ-পা-কুন-লেগ্স () এবং কুন-দ্গা'-দ্পাল-'ব্যোরের শিষ্য দ্গে-স্লোং-রিন-ছেন-র্নাম-র্গ্যাল () তাঁকে শিক্ষা দান করেন। এছাড়াও তিনি স্লোব-দ্পোন-দুস-ঝাব্স-পা-শাক্যা-দ্বাং-ফ্যুং () এবং লো-ছেন-ব্সোদ-র্গ্যা-ম্ত্শো () নামক দুই লামার নিকট হতে কালচক্র সম্বন্ধে শিক্ষালাভ করেন। তিনি মি-লা-রাস-পার শিষ্য রাস-ছুং-র্দো-র্জে-গ্রাগ্স-পা দ্বারা প্রচারিত রাস-ছুং-স্ন্যাং-র্গ্যুদ () নামক তত্ত্বটি গ্ত্সাং-স্ম্যোন-হেরুকার নিকট হতে শিক্ষালাভ করেন।


title: মিশিগান বিশ্ববিদ্যালয়

text: মিশিগান বিশ্ববিদ্যালয় মার্কিন যুক্তরাষ্ট্রের মিশিগান অঙ্গরাজ্যে অবস্থিত একটি পাবলিক বিশ্ববিদ্যালয়।


title: দুস-গ্সুম-ম্খ্যেন-পা

text: দুস-গ্সুম-ম্খ্যেন-পা () (১১১০-১১৯৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা ও প্রথম র্গ্যাল-বা-কার্মা-পা বা প্রধান।


title: দুস-গ্সুম-ম্খ্যেন-পা

text: দুস-গ্সুম-ম্খ্যেন-পা তিব্বতের খাম্স অঞ্চলের ত্রে-শোদ নামক স্থানে জন্মগ্রহণ করেন। তাঁর পিতা স্গোম-পা-র্দো-র্জে-ম্গোন () ছিলেন যমান্তক সাধক। তাঁর মাতার নাম ছিল ল্হা-থোগ-গ্জা'-স্গাং-ল্চাম-মিং-'দ্রেন ()।


title: দুস-গ্সুম-ম্খ্যেন-পা

text: দুস-গ্সুম-ম্খ্যেন-পা তাঁর পিতার নিকট থেকে তিনি র্ন্যিং-মা সম্বন্ধে জ্ঞানলাভ করেন। ষোল বছর বয়সে তিনি ত্রে-বো-ম্ছোগ-গি-ব্লা-মা () নামক ব্কা'-গ্দাম্স সাধকের নিকট শিক্ষার্থী হিসেবে শপথ নেন। এরপর তিনি ত্রে-কা-ব্রাগ নামক স্থানে য়োল-ছোস-দ্বাং () নামক অতীশ দীপঙ্করের এক শিষ্যের নিকট চক্রসম্বর সম্বন্ধে শিক্ষালাভ করেন। উনিশ বছর বয়সে তিনি স্তোদ-লুংস-সা-থাং নামক বৌদ্ধবিহারে স্তোদ-লুং-র্গ্যা-দ্মার-বা-ব্যাং-ছুব-গ্রাগ্স () নামক বৌদ্ধ লামার নিকট মধ্যমক সম্বন্ধে শিক্ষা লাভ করেন। তিনি 'ফান-পো অঞ্চলের র্গ্যাল-ল্হা-খাং বৌদ্ধবিহারে র্গ্বা-লো-ত্সা-বার নিকট মহাকালতত্ত্ব এবং খাম্স-পা-আ-সেংয়ের নিকট কালচক্রতত্ত্ব সম্বন্ধে শিক্ষালাভ করেন। তিরিশ বছর বয়সে তিনি বিখ্যাত তিব্বতী কবি র্জে-ব্ত্সুন-মি-লা-রাস-পার শিষ্য স্গাম-পো-পা-ব্সোদ-নাম্স-রিন-ছেনের নিকট শিক্ষালাভ করেন। এই সময় তিনি নবপ্রতিষ্ঠিত ব্কা'-ব্র্গ্যুদ ধর্মসম্প্রদায়ের বিভিন্ন বৌদ্ধ পন্ডিতদের সঙ্গে মহামুদ্রা, চক্রসম্বর, হেবজ্র এবং মার্গফল সম্বন্ধে শিক্ষা সম্পূর্ণ করেন।


title: দুস-গ্সুম-ম্খ্যেন-পা

text: ১১৪৭ খ্রিষ্টাব্দে তিনি কার্মা-ব্কা'-ব্র্গ্যুদ নামক একটি নতুন ধর্মীয় গোষ্ঠীর প্রতিষ্ঠা করেন। ১১৫৪ খ্রিষ্টাব্দে তিনি লহো-ব্রাগ অঞ্চলে ল্হা-লুং নামক বৌদ্ধবিহার স্থাপন করেন। স্গাম-পো-পা-ব্সোদ-নাম্স-রিন-ছেনের মৃত্যুর পর ১১৬৪ খ্রিষ্টাব্দে তিনি খাম-পো-গ্নাস-নাং নামক স্থানে এক বৌদ্ধবিহার স্থাপন করেন। ১১৮৯ খ্রিষ্টাব্দে তিনি লাসা শহরের পশ্চিমে স্তোদ-লুং অঞ্চলে ম্ত্শুর-ফু বৌদ্ধবিহার স্থাপন করেন।


title: চিত্তবর্গ

text: উপদেশবর্গ বা সেম্স-স্দে () তিব্বতী বৌদ্ধধর্মের র্ন্যিং মা ধর্মসম্প্রদায়ের নয়টি যানের অন্তর্তন্ত্রযান নামক শেষ তিনটি যানের অন্তিম যান অতিযোগ তত্ত্বের তিনটি বিভাগের মধ্যে একটি।


title: চিত্তবর্গ

text: প্রহেবজ্র হতে প্রাপ্ত অতিযোগ তত্ত্বকে মঞ্জুশ্রীমিত্র চিত্তবর্গ, অভ্যন্তরবর্গ এবং উপদেশবর্গ এই তিন ভাগে বিভক্ত করেন। মঞ্জুশ্রীমিত্রের শিষ্য শ্রী সিংহের মাধ্যমে এই তত্ত্ব বৈ-রো-ত্সা-না ও বিমলমিত্র লাভ করেন। বিমলমিত্র অষ্টম শতাব্দীতে অতিযোগ তত্ত্বের উপদেশবর্গ শিক্ষাকে তিব্বত নিয়ে যান।


title: চিত্তবর্গ

text: চিত্তবর্গ নিম্নলিখিত আঠারোটি তন্ত্র নিয়ে গঠিত। এর মধ্যে প্রথম পাঁচটি বৈ-রো-ত্সা-না ও পরের তেরটি বিমলমিত্র রচনা করেন। কুলয়রাজতন্ত্র এই আঠারোটি তন্ত্রের মূল তন্ত্র।


সর্বধর্ম মহাসন্ধি বোধিচিত্ত কুলয়রাজতন্ত্র একটি সংস্কৃত বৌদ্ধ তন্ত্র বিশেষ। বর্তমানে এর তিব্বতী সংস্করণটির অস্তিত্ব একমাত্র বর্তমান।


title: সর্বধর্ম মহাসন্ধি বোধিচিত্ত কুলয়রাজতন্ত্র

text: এই তন্ত্রে বজ্রসত্ত্বের সাথে সামন্তভদ্র নামক আদিবুদ্ধের কথোপকথনের বর্ণনা রয়েছে, যেখানে সামন্তভদ্র বজ্রসত্ত্বের প্রশ্নের উত্তর দিয়েছেন। এই তন্ত্র অতিযোগযানের চিত্তবর্গ তত্ত্বের মূলতন্ত্র বিশেষ। র্ন্যিং-মা-র্গ্যুদ-'বুম নামক সংকলনগ্রন্থে এই তন্ত্রকে প্রথমেই স্থান দেওয়া হয়েছে। পরবর্তীকালে বিখ্যাত তিব্বতী র্ন্যিং-মা পন্ডিত ক্লোং-ছে-রাব-'ব্যাম্স-পা-দ্রি-মেদ-'ওদ-জের এই তন্ত্র সম্বন্ধে ব্যাং-ছুব-ক্যি-সেম্স-ব্যেদ-র্গ্যাল-পো'ই-দোন-খ্রিদ-রিন-ছেন-স্গ্রু-বো () নামক টীকাভাষ্য রচনা করেন।


text: এই তন্ত্রে সামন্তভদ্র উল্লেখ করেছেন যে তিনি সকল জীব, জগত ও বুদ্ধের সার এবং তাঁকে জানলে বাস্তবকে জানা যায়। নিজেকে জানতে গেলে বোধিচিত্তকে মুক্তি দিতে হয়। এই বোধিচিত্ত শাশ্বত, আলোকপ্রাপ্ত এবং একে ধ্বংস করা যায় না। এর মাধ্যমে জগতের সমস্ত চাহিদা পরিপূর্ণ হয়। বোধিচিত্তের মাধ্যমে উদ্ভূত জ্ঞান হল মৌলিক, কার্যকারণ সম্পর্ক রহিত ও মন হতে উদ্ভূত।


title: কুন্ডলী (বিদ্যারাজা)

text: কুন্ডলী বা অমৃতকুন্ডলী (চীনা: 軍荼利明王) বৌদ্ধধর্মে বর্ণিত পাঁচ বিদ্যারাজাদের মধ্যে একজন। বৌদ্ধমতে তিনি পাঁচ ধ্যানী বুদ্ধের মধ্যে রত্নসম্ভবকে রক্ষা করেন। তিনি অমৃত প্রদান করেন বলে বৌদ্ধমতে প্রচলিত রয়েছে।


title: জেজমিন

text: জেজমিন (জন্ম: ১৫ই মে, ১৯৮৫) বাংলাদেশী পর্ণোগ্রাফিক অভিনেত্রী। এডাল্ট এন্টারটেনমেন্ট ইন্ডস্ট্রিতে তার প্রথম পদার্পন হয় ২০০৪ সালে। সে মাত্র উনিশ বছর বয়সে এই পেশায় জড়িয়ে যায়। ২০০৩ থেকে ২০০৮ এই সময়ের মাঝে মোটমাট প্রায় ৬৬ টির মতো পর্ণ ছবিতে জেজমিন অভিনয় করে। এর মধ্যে প্রায় পঞ্চাশটার মতো বাজারজাত করা হয়েছে বলে জানা যায়।


title: জেজমিন

text: জেজমিনের জন্ম বাংলাদেশের চট্টগ্রামে, তার এক ছেলে আছে


title: হংকং জাতীয় ক্রিকেট দল

text: হংকং ক্রিকেট দল () আন্তর্জাতিক ক্রিকেটে হংকংয়ের প্রতিনিধিত্বকারী ক্রিকেট দল। দলটি ১৮৬৬ সালে সর্বপ্রথম ক্রিকেট খেলায় অংশ নেয়। ১৯৬৯ সাল থেকে হংকং দল আন্তর্জাতিক ক্রিকেট কাউন্সিলের সহযোগী সদস্য দেশের মর্যাদা পায়। বর্তমানে দলটি আইসিসি’র র‌্যাঙ্কিং প্রথায় ২০তম এবং টেস্ট বহির্ভূত দেশ হিসেবে এশিয়ায় তৃতীয় সর্বোচ্চ র‌্যাঙ্কিংধারী দল।


title: হংকং জাতীয় ক্রিকেট দল

text: বর্তমানে দলের অধিনায়কত্ব করছেন বাবর হায়াত এবং দলের কোচ হিসেবে রয়েছেন সায়মন কুক।


title: হংকং জাতীয় ক্রিকেট দল

text: হংকং ক্রিকেট অ্যাসোসিয়েশন কর্তৃক হংকং ক্রিকেট দল পরিচালিত হচ্ছে। ২০০৪ সালের এশিয়া কাপ প্রতিযোগিতায় অংশগ্রহণের মাধ্যমে প্রথম একদিনের আন্তর্জাতিকে অংশগ্রহণের সুযোগ লাভ করে। ১৯৮২ সাল থেকে দলটি ২০০৫ সাল বাদে প্রতিটি আইসিসি ট্রফি প্রতিযোগিতায় অংশগ্রহণ করেছে। ২০০৫ সালে আইসিসি আন্তঃমহাদেশীয় কাপে অংশ নেয়। ২০১৮ সালের এশিয়া কাপে হংকং পাকিস্তানের কাছে হেরে যায়। তবে ভারতের বিপক্ষে মাত্র ২৬ রানে পরাজিত হয়। ওপেনিং পার্টনারশিপে হংকং তাদের ১৭৪ রানের সর্বোচ্চ রেকর্ড গড়ে।


title: হংকং জাতীয় ক্রিকেট দল

text: দলটি ২০১৩ সালের আইসিসি বিশ্ব টুয়েন্টি২০ বাছাইপর্বে ৬ষ্ঠ স্থান অধিকার করে। এর ফলে তারা বাংলাদেশে অনুষ্ঠিতব্য ২০১৪ সালের আইসিসি বিশ্ব টুয়েন্টি২০ প্রতিযোগিতায় প্রথমবারের মতো ১৬ দলের অংশগ্রহণে অন্য দশটি পূর্ণাঙ্গ সদস্যদের সাথে অংশগ্রহণ করেছে। গ্রুপ-পর্বে হংকং দল বাংলাদেশ, নেপাল ও আফগানিস্তানের মোকাবেলা করেছে।


title: বাংলাদেশের বিশ্ব ঐতিহ্যবাহী স্থানসমূহের তালিকা

text: এটি বাংলাদেশে সাংস্কৃতিক এবং প্রাকৃতিক ঐতিহ্য বৈশিষ্ট্য মণ্ডিত বাংলাদেশের বিশ্ব ঐতিহ্যবাহী স্থানগুলির একটি তালিকা যা ইউনেস্কোর ওয়ার্ল্ড হেরিটেজ লিস্ট বা বিশ্ব ঐতিহ্যবাহী স্থানের তালিকাভুক্ত।


text: তালিকার স্থান, অবস্থান, মানদণ্ড, এলাকা, বছরের চিহ্নের উপর ক্লিক করে এই তালিকাকে "বর্ণানুক্রমে" ও "উল্টো বর্ণক্রমে" সাজানো যাবে।


text: বিশ্ব ঐতিহ্যবাহী কমিটির বিবেচনায় বিশ্ব ঐতিহ্যবাহী স্থান হিসাবে নির্বাচিত হবার জন্য সদস্য রাষ্ট্রগুলিকে সম্ভব্য স্থান সমূহের তালিকা সংরক্ষণ করার অনুমতি দেয় এবং চুড়ান্ত তালিকায় অন্তর্ভুক্তির জন্যে নিদৃষ্ট স্থানকে অবশ্যই সম্ভব্য তালিকায় থাকতে হবে। ২০১৪ এর নিবন্ধন অনুসারে, নিম্মের ৫টি স্থান সম্ভব্য স্থান হিসাবে সংযুক্ত হয়।


title: কুশোক বাকুলা রিনপোছে

text: কুশোক বাকুলা রিনপোছে () ভারতের লাদাখের স্পিতুক অঞ্চলের পেথুপ বৌদ্ধবিহারের প্রধানের উপাধি। এই উপাধিধারী বৌদ্ধদের বুদ্ধ অমিতাভের অবতার রূপে কল্পনা করা হয়। উল্লেখ্য এই উপাধিধারীদের তালিকার মধ্যে সপ্তদশ কুশোক বাকুলা রিনপোছে প্রথম যিনি লাদাখ অঞ্চলে জন্মগ্রহণ করেন। বর্তমানে থুপ্সতান নাওয়াং নামক বিংশ কুশোক বাকুলা রিনপোছে এই উপাধিধারী।


title: থুব-ব্স্থান-ঙ্গাগ-দ্বাং

text: থুব-ব্স্থান-ঙ্গাগ-দ্বাং () বা ব্স্তান-'দ্জিন-ঙ্গাগ-দ্বাং-'জিগ্স-মেদ-ঙ্গাগ-ফ্যুগ () (জন্ম ২৩শে জানুয়ারী ২০০৫) ভারতের লাদাখের স্পিতুক অঞ্চলের পেথুপ বৌদ্ধবিহারের বিংশ কুশোক বাকুলা রিনপোছে বা প্রধান।


title: থুব-ব্স্থান-ঙ্গাগ-দ্বাং

text: থুব-ব্স্থান-ঙ্গাগ-দ্বাং ২০০৫ খ্রিষ্টাব্দের ২৩শে জানুয়ারী ভারতের লাদাখ অঞ্চলের লেহ জেলার নুব্রা উপত্যকার ক্যাগার গ্রামে জন্মগ্রহণ করেন। তাঁর পিতার নাম য়াব দোর্জে শেরিং এবং মাতার নাম য়ুম সোনম দোলকার। সামস্তাংলিং বৌদ্ধবিহারে তিনি বৌদ্ধ ভিক্ষুতে পরিণত হন। ২০১০ খ্রিষ্টাব্দের ১২ই আগস্ট স্পিতুক অঞ্চলের পেথুপ বৌদ্ধবিহারের প্রধান বা কুশোক বাকুলা রিনপোছে রূপে নির্বাচিত করা হয়।


title: চেমরে বৌদ্ধবিহার

text: চেমরে বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার।


title: চেমরে বৌদ্ধবিহার

text: চেমরে বৌদ্ধবিহার ভারতের জম্মু ও কাশ্মীর রাজ্যের লেহ শহর থেকে পূর্বে অবস্থিত। এই বৌদ্ধবিহারটি ১৬৬৪ খ্রিষ্টাব্দে তাগসাং রাসছেন নামক বৌদ্ধ লামা নির্মাণ করে লাদাখের নামগ্যাল রাজবংশের রাজা সেংগে নামগ্যালকে উৎসর্গ করেন। এই বৌদ্ধবিহারটি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর অধিকারে রয়েছে। এই বৌদ্ধবিহারে পদ্মসম্ভবের বিশাল মূর্তি ও প্রচুর মূল্যবান পুঁথি বর্তমান।


title: স্পিতুক বৌদ্ধবিহার

text: স্পিতুক বৌদ্ধবিহার বা পেথুপ বৌদ্ধবিহার ভারতের জম্মু ও কাশ্মীর রাজ্যের লাদাখ অঞ্চলে অবস্থিত একটি বৌদ্ধবিহার।


title: স্পিতুক বৌদ্ধবিহার

text: স্পিতুক বৌদ্ধবিহার ভারতের জম্মু ও কাশ্মীর রাজ্যের লেহ জেলায় লেহ শহর থেকে দুরত্বে সমুদ্রপৃষ্ঠ থেকে ৩,৩০৭ মিটার উচ্চতায় অবস্থিত।


title: স্পিতুক বৌদ্ধবিহার

text: এই বৌদ্ধবিহার একাদশ শতাব্দীতে লামা ছাংছুব ওদের ভাই ওদ-দে নির্মাণ করেন। রাজা গ্রাগ্সপা বুম-ইদের আমলে লামা ল্হাওয়াং লোদোস এই বিহারের সংস্কার করেন। এই বৌদ্ধবহারটি লাল টুপি ধর্মসম্প্রদায়ের জন্য নির্মিত হলেও, পঞ্চদশ শতাব্দীতে দ্গে-লুগ্স ধর্মসম্প্রদায়ের অধিকারে এই বিহারটি চলে আসে।


title: স্পিতুক বৌদ্ধবিহার

text: প্রতি বছর তিব্বতী বর্ষপঞ্জীর একাদশ মাসের সাতাশতম দিন থেকে উনত্রিশতম দিনে গুস্তোর উৎসব পালিত হয়।


title: দুদু মিয়া (বীর প্রতীক)

text: দুদু মিয়া (জন্ম: অজানা - মৃত্যু: ২০০৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: দুদু মিয়া (বীর প্রতীক)

text: দুদু মিয়ার পৈতৃক বাড়ি চট্টগ্রাম জেলার পটিয়া উপজেলার পটিয়া পৌর এলাকার দক্ষিণ গোবিন্দারখীল গ্রামে। তাঁর বাবার নাম বদিউর রহমান এবং মায়ের নাম রহমানা খাতুন।তাঁর স্ত্রীর নাম ছামিরা শবেমেহেরাজ বেগম। তাঁদের এক মেয়ে, তিন ছেলে।


title: দুদু মিয়া (বীর প্রতীক)

text: দুদু মিয়া চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৮ নম্বর সেক্টরের ভোমরা সাব-সেক্টরে। অক্টোবর মাসের শেষে এক যুদ্ধে তিনি গুরুতর আহত হন। তাঁর শরীরের বিভিন্ন স্থানে গুলি লাগে। ভারতে তাঁর চিকিৎসা হয়।মুক্তিযুদ্ধ চলাকালে দুদু মিয়ার পরিবারের লোকজন তাঁর খোঁজ জানতেন না। দেশ স্বাধীন হওয়ার পরও না ফেরায় তাঁরা ধরে নিয়েছিলেন তিনি আর বেঁচে নেই। এর মাস পর পঙ্গু অবস্থায় বাড়ি ফেরেন।


title: দুদু মিয়া (বীর প্রতীক)

text: ১৯৭১ সালের মে মাসের শেষের দিকে সাতক্ষীরা জেলার জেলা সদর থেকে ১৫ কিলোমিটার দক্ষিণ-পশ্চিমে ভোমরা এলাকায় মার্চ-এপ্রিলের প্রতিরোধযুদ্ধ শেষে খুলনা-সাতক্ষীরা ও যশোর এলাকার একদল প্রতিরোধযোদ্ধা সমবেত হয়েছিলেন। ভোমরা এলাকাটি ভারত-বাংলাদেশ সীমান্তে। ওপারে ভারতের গোজাডাঙ্গা। যারা সে সময়ে সমবেত হয়েছিলেন তাঁরা বেশির ভাগ ছিলেন ইপিআর সদস্য। আর ছিল অল্প কিছুসংখ্যক স্বল্প প্রশিক্ষণপ্রাপ্ত মুক্তিযোদ্ধা। তাঁদের ইপিআর সদস্যরাই প্রশিক্ষণ দিয়েছিলেন। পাকিস্তান সেনাবাহিনী মুক্তিযোদ্ধাদের অবস্থানে প্রচন্ড আক্রমণ করেছে। বিপুল সেনা ও সমরাস্ত্র নিয়ে তারা ঝাঁপিয়ে পড়ল মুক্তিযোদ্ধাদের ওপর। এই আক্রমণ আকস্মিক, তবে অপ্রত্যাশিত নয়। মুক্তিযোদ্ধারা আগে থেকেই সতর্ক ছিলেন। তাঁরা সাহসের সঙ্গে আক্রমণ প্রতিরোধ করতে থাকলেন। শুরু হয়ে গেল তুমুল ভয়াবহ যুদ্ধ। গোলাগুলিতে গোটা এলাকা প্রকম্পিত। সেদিন পাকিস্তানি সেনা যারা আক্রমণে অংশ নিয়েছে তারা বেশ দুঃসাহসী। মুক্তিযোদ্ধাদের সব প্রতিরোধ উপেক্ষা করে তারা সামনে এগোতে থাকল। কোনো কোনো স্থানে মুক্তিযোদ্ধাদের প্রতিরোধ ভেঙে পড়ল। মুক্তিযোদ্ধাদের প্রতিরক্ষা অবস্থান বিভিন্ন স্থানে। সব অবস্থানেই পাকিস্তানি সেনারা একযোগে আক্রমণ করেছে। একটি অবস্থানে কয়েকজন সহযোদ্ধা নিয়ে আছেন দুদু মিয়া। তাঁদের নেতৃত্বে তিনি নিজেই। দুদু মিয়া পাকিস্তানি সেনাদের দুঃসাহসিকতায় বিচলিত হলেন না। সাহসের সঙ্গে আক্রমণ মোকাবিলা করে পাল্টা আক্রমণ করলেন। কাভারিং ফায়ারের ছত্রচ্ছায়ায় তাঁদের অবস্থানের দিকে ক্রল করে এগিয়ে আসছিল কয়েকজন পাকিস্তানি সেনা। দুদু মিয়া সহযোদ্ধাদের নিয়ে ঝাঁপিয়ে পড়লেন অগ্রসরমাণ পাকিস্তানি সেনাদের ওপর। ব্যাপক গোলাগুলিতে হতাহত হলো কয়েকজন পাকিস্তানি সেনা। থেমে গেল ওদের অগ্রযাত্রা। তখন তিনি আক্রমণের তীব্রতা আরও বাড়িয়ে দিলেন। শেষ পর্যন্ত তাঁর এলাকা থেকে পাকিস্তানি সেনারা পিছু হটতে বাধ্য হলো। সেদিন ভোমরার যুদ্ধে দুদু মিয়াসহ কয়েকজন যথেষ্ট রণকৌশল ও বীরত্ব প্রদর্শন করেন। তাঁদের রণকৌশল ও বীরত্বে পাকিস্তান সেনাবাহিনীর ব্যাপক ক্ষয়ক্ষতি হয়। এই যুদ্ধ চলে ১৪-১৫ ঘণ্টা। শেষে পাকিস্তানি সেনারা নিহত ও আহত সহযোদ্ধাদের নিয়ে সেখান থেকে পালিয়ে যায়।


title: সা-ছেন-কুন-দ্গা'-স্ন্যিং-পো

text: সা-ছেন-কুন-দ্গা'-স্ন্যিং-পো () (১০৯২ - ১১৫৮) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন ছিলেন।


title: সা-ছেন-কুন-দ্গা'-স্ন্যিং-পো

text: সা-ছেন-কুন-দ্গা'-স্ন্যিং-পো সা-স্ক্যা ধর্মসম্প্রদায়ের প্রথম সা-স্ক্যা-খ্রি-'দ্জিন 'খোন-দ্কোন-ম্ছোগ-র্গ্যাল-পো ও তাঁর স্ত্রী মা-গ্চিগ-ঝাং-মোর () পুত্র ছিলেন।


title: সা-ছেন-কুন-দ্গা'-স্ন্যিং-পো

text: সা-ছেন-কুন-দ্গা'-স্ন্যিং-পোর পিতা 'খোন-দ্কোন-ম্ছোগ-র্গ্যাল-পো তাঁকে হেবজ্র তন্ত্র সম্বন্ধে শিক্ষা দেন। তাঁর পিতার মৃত্যুর পর দ্বিতীয় সা-স্ক্যা-খ্রি-'দ্জিন রিন-ছেন-গ্রাগ্স তাঁকে শিক্ষাদান করেন। এছাড়াও ল্চাগ্স-থার-বা (), গ্রাগ্স-'ব্যোর-শেস-রাব () ও ছোস-ক্যি-র্গ্যাল-ম্ত্শান () প্রভৃতি বিখ্যাত বৌদ্ধ পন্ডিত তাঁর শিক্ষার ভার নেন। বারো বছর বয়সে তিনি রোং-ঙ্গুর-স্মিগ () নামক স্থানে দার-মা-স্ন্যিং-পো নামক বৌদ্ধ লামার নিকট অভিধর্মকোষ সম্বন্ধে শিক্ষালাভ করেন। রিন-ছেন-গ্রাগ্সের মৃত্যু হলে ১১১১ খ্রিষ্টাব্দে তিনি তৃতীয় সা-স্ক্যা-খ্রি-'দ্জিন নির্বাচিত হন। সা-স্ক্যা-খ্রি-'দ্জিন হিসেবে নির্বাচিত হওয়ার পর তিনি 'খোন-স্ক্যি-ছুব-গ্রা-ল্হা-বা () নামক তাঁর এক আত্মীয়ের নিকট চক্রসম্বর এবং 'ব্রোগ-মি-শাক্য-য়ে-শেস দ্বারা প্রাপ্ত হেবজ্র তন্ত্র সম্বন্ধে শিক্ষালাভ করেন। এছাড়াও তিনি তাঁর পিতার শিক্ষক মাল-ব্লো-গ্রোস-গ্রাগ্স-পার নিকট চক্রসম্বর, যমরি, পঞ্জরনাথ প্রভৃতি তন্ত্র সম্বন্ধে শিক্ষালাভ করেন। ঝাং-স্তোন-ছোস-'বার () নামক বিখ্যাত বৌদ্ধপন্ডিত আট বছর ধরে মার্গফল সম্বন্ধে শিক্ষাদান করেন।


title: সা-ছেন-কুন-দ্গা'-স্ন্যিং-পো

text:
সা-ছেন-কুন-দ্গা'-স্ন্যিং-পো ত্সামো-রোং নামক স্থানের এক অভিজাত পরিবারের দুই বোনকে বিবাহ করেন। তাঁর জ্যৈষ্ঠ পুত্র কুন-দ্গা'-'বার ()
ভারত থেকে শিক্ষালাভ করে ফিরে আসার সময় মাত্র কুড়ি বছর বয়সে মারা যান। তাঁর অপর দুই পুত্র ব্সোদ-নাম্স-র্ত্সে-মো ও গ্রাগ্স-পা-র্গ্যাল-ম্ত্শান পরবর্তীকালে সা-স্ক্যা-খ্রি-'দ্জিন নির্বাচিত হন। তাঁর কনিষ্ঠ পুত্র দ্পাল-ছেন-'ওদ-পো () নিজে সা-স্ক্যা-খ্রি-'দ্জিন হতে না পারলেও টীণী ছীলেণ ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানের পিতা ছিলেন।


title: সা-ছেন-কুন-দ্গা'-স্ন্যিং-পো

text: সা-ছেন-কুন-দ্গা'-স্ন্যিং-পো ১১৪১ খ্রিষ্টাব্দ থেকে মার্গফল সম্বন্ধে শিক্ষাদান শুরু করেন। তাঁর দুই পুত্র ব্সোদ-নাম্স-র্ত্সে-মো ও গ্রাগ্স-পা-র্গ্যাল-ম্ত্শান ছাড়াও ফাগ-মো-গ্রু-পা-র্দো-র্জে-র্গ্যাল-পো তাঁর প্রধান শিষ্য ছিলেন। তিনি মার্গফল তত্ত্বের বজ্রকথা নামক মৌখিক উপদেশকে লিখে রাখেন।


title: সা-ছেন-কুন-দ্গা'-স্ন্যিং-পো

text: গুংতাং নামক স্থানে বসবাস করার সময়ে তাঁকে বিষক্রিয়ার মাধ্যমে হত্যার চেষ্টা করা হয়। তিনি এই হত্যার পরিকল্পনাতে বেঁচে গেলেও কিছুদিনের জন্য তাঁর স্মৃতিভ্রংশ হয়ে যায়। ১১৫৮ খ্রিষ্টাব্দে সাতষট্টি বছর বয়সে ক্যাবো কাদাং নামক বৌদ্ধবিহারে তাঁর মৃত্যু হয়।


title: রিন-ছেন-ব্জাং-পো

text: রিন-ছেন-ব্জাং-পো () (৯৫৮-১০৫৬) একজন বিখ্যাত তিব্বতী অনুবাদক ছিলেন। তিনি তিব্বত সাম্রাজ্যের পতনের পরে তিব্বতে দ্বিতীয়বার বৌদ্ধধর্ম প্রসারে গুরুত্বপূর্ণ ভূমিকা পালন করেন।


title: রিন-ছেন-ব্জাং-পো

text: রিন-ছেন-ব্জাং-পো ৯৫৮ খ্রিষ্টাব্দে জন্মগ্রহণ করেন। প্রথমদিককার রচনাগুলিতে তাঁর জন্মস্থান সম্বন্ধে কোন তথ্য জানা না গেলেও পরবর্তীকালে রচিত গ্রন্থগুলিতে গুজ রাজ্যের খ্বা-ত্সে-বিং-গির () নামক শহরকে তাঁর জন্মস্থান বলে উল্লেখ করেছে। তাঁর পিতার নাম ছিল গ্ঝোন-নু-দ্বাং-ফ্যুগ () এবং মাতার নাম ছিল চোগ-রো-কুন-ব্জাং-শেস-রাব-ব্স্তান-মা ()। গ্যু-স্গ্রা () নামক তাঁর পরিবারগোষ্ঠী তিব্বতী জাতিগোষ্ঠীর অন্তর্গত ছিল না বলে ধারণা করা হয়। জন্মের সময় তাঁর নাম রাখা হয় রিন-ছেন-দ্বাং-ফ্যুগ ()। তাঁর জ্যৈষ্ঠ ভ্রাতা শেস-রাব-দ্বাং-ফ্যুগ (), কনিষ্ঠ ভ্রাতা য়োন-তান-দ্বাং-ফ্যুগ () ও ভগিনী কুন-স্রিং-শেস-ম্ত্শো () সকলেই বৌদ্ধ ধর্মে দীক্ষিত হন।


title: রিন-ছেন-ব্জাং-পো

text: তেরো বছর বয়সে ম্খান-পো-য়ে-শেস-ব্জাং-পো () নামক এক বৌদ্ধ ভিক্ষু রিন-ছেন-দ্বাং-ফ্যুগকে বৌদ্ধমতে দীক্ষিত করেন। গুজ রাজ্যের দ্বিতীয় রাজা ব্যাং-ছুব-য়ে-শেস'-ওদের আদেশে ৯৭৫ খ্রিষ্টাব্দে তিনি অত্যন্ত কষ্ট সহ্য করে কাশ্মীর যাত্রা করেন। সেখানে তিনি শ্রদ্ধাকরবর্মন নামক এক পন্ডিতের নিকট সাত বছর ধরে দর্শন ও তন্ত্র সম্বন্ধীয় সংস্কৃত গ্রন্থ অধ্যয়ন করেন। এই সময় তিনি রত্নবজ্রের নিকট যোগতন্ত্রযান, নারো পার নিকট গুহ্যসমাজতন্ত্র এবং নোর-বু-গ্লিং-পার নিকট দুর্গতিপ্রতিশোধনতন্ত্র সম্বন্ধে শিক্ষালাভ করেন। এরপর তিনি বিক্রমশীলা যাত্রা করে দীপঙ্করভদ্র, জিনাকর ও দুর্যচন্দ্রের সাতে চক্রসম্বর সম্বন্ধে অধ্যয়ন করে ৯৮৭ খ্রিষ্টাব্দে তিব্বত ফিরে যান।


title: রিন-ছেন-ব্জাং-পো

text: গুজ রাজ্যের তৃতীয় রাজা ল্হা-লামা-ব্যাং-ছুব-ওদের পৃষ্ঠপোষকতায় তিনি থোলিং বৌদ্ধবিহারে সংস্কৃত গ্রন্থগুলির তিব্বতীতে অনুবাদ শুরু করেন। থোলিং বৌদ্ধবিহারে ভারতীয় পন্ডিত ধর্মশ্রীভদ্র তাঁর সাথে বোধিচর্যাবতার অনুবাদ করেন। রিন-ছেন-ব্জাং-পো তিব্বতে অষ্টসহস্রিকা প্রজ্ঞাপারমিতা ও অভিসময়ালঙ্কার প্রভৃতি বিখ্যাত গ্রন্থের অনুবাদ করেন। এছাড়াও তিনি সর্বতথাগততত্ত্বসংগ্রহের ওপর বহু টীকাভাষ্যের অনুবাদ করেন। তিনি তিব্বতে প্রথম চক্রসম্বর তন্ত্র এবং অনুত্তরযোগতন্ত্রের মহাযোগতন্ত্র ও যোগিনীতন্ত্র সম্বন্ধে প্রচার করেন। এছাড়াও তিনি প্রজ্ঞাবর্মণ দ্বারা রচিত বিশেষস্তবটীকা গ্রন্থটিকে অনুবাদ করেন।


title: রিন-ছেন-ব্জাং-পো

text: তিনি দ্পাল-দ্পে-মেদ-ল্হুন-গ্যিস-গ্রুব-পা () এবং গ্সের-ক্যি-ল্হা-খাং () নামক দুইটি বৌদ্ধ মন্দিরে নির্মাণে অংশগ্রহণ করেন। এরপর তিনি ছয় বছর ধরে ভারতের বিভিন্ন স্থানে যাত্রা করে নতুন মন্দিরগুলির জন্য চিত্র ও স্থাপত্যকলা নির্মাণের জন্য কারিগর জোগাড় করেন। এই কারিগরদের মধ্যে ভিধক নামের একজনের উল্লেখ পাওয়া যায় যিনি খা-ত্সে শহরে অবস্থিত গো-খার-ল্হা-খাং মন্দিরে অবলোকিতেশ্বরের মূর্তি নির্মাণ করেন। এছাড়া তিনি উত্তরপশ্চিম লাদাখ অঞ্চলের লাংকা শহরের নিকটে 'খাব-ছার মন্দির, কিন্নর অঞ্চলে পু বৌদ্ধবিহার এবং ৯৯৬ খ্রিষ্টাব্দে স্পিতি অঞ্চলে তাবো বৌদ্ধবিহার নির্মাণ করেন।


title: রিন-ছেন-ব্জাং-পো

text: রিন-ছেন-ব্জাং-পোর প্রধান শিষ্য মাল-ব্লো-গ্রোস-গ্রাগ্স-পা ধর্মকীর্তি রচিত প্রমাণবার্তিক অনুবাদ করেন। তাঁর অপর প্রধান শিষ্য ছিলেন র্ঙ্গোগ-লো-ত্সা-বা-ব্লো-ল্দান-শেস-রাব (), গ্রাগ্স-রিন (), র্গ্যা-য়ে-ত্শুক (), গুং-পা-য়ে-শেস (), দ্কোন-ম্ছোগ-ব্র্ত্সেগ্স () প্রভৃতি।


title: প্রজ্ঞাবর্মণ

text: প্রজ্ঞাবর্মণ বা প্রজ্ঞাবর্মা বা শেস-রাব-গো-ছা () অষ্টম শতাব্দীর একজন ভারতীয় বৌদ্ধ গ্রন্থ রচয়িতা ছিলেন। তিনি তিব্বত সম্রাট খ্রি-স্রোং-ল্দে-ব্ত্সানের আমন্ত্রণে তিব্বত গমণ করে বিভিন্ন বৌদ্ধ গ্রন্থ তিব্বতী ভাষায় অনুবাদে সহায়তা করেন।


title: প্রজ্ঞাবর্মণ

text: প্রজ্ঞাবর্মণ দেবাতিশায়স্তোত্রটীকা নামক গ্রন্থটি রচনা করেন। এই গ্রন্থ তিব্বতীতে ল্হা-লাস-ফুল-দু-ব্যুং-পা'ই-ব্স্তোদ-পা-গ্ন্যিস-ক্যি-'গ্রেল-পা () নামে সংরক্ষিত রয়েছে। তিনি উদ্ভাতসিদ্ধস্বামী রচিত বিশেষস্তব নামক গ্রন্থটির টীকাভাষ্য বিশেষস্তবগ্রন্থ রচনা করেন। পরবর্তীকালে বিখ্যাত তিব্বতী অনুবাদক রিন-ছেন-ব্জাং-পো এই টীকাগ্রন্থটিকে খ্যাদ-পার-দু-'ফাগ্স-পা'ই-ব্স্তোদ-পা'ই-র্গ্যা-ছের-ব্শাদ-পা () নামে অনুবাদ করেন। এছাড়াও প্রজ্ঞাবর্মণ উদানবর্গবিবর নামক একটি গ্রন্থও রচনা করেন। কিন্তু এই তিনটি মূল সংস্কৃত গ্রন্থই বর্তমানে অবলুপ্ত হয়েছে। একমাত্র তিব্বতী অনুবাদগুলির অস্তিত্ব বর্তমান।


title: প্রজ্ঞাবর্মণ

text: প্রজ্ঞাবর্মণ য়ে-শেস-স্দে নামক তিব্বতী পন্ডিতের সাথে অভয়প্রদানামাপরাজিতা গ্রন্থটিকে তিব্বতী ভাষায় অনুবাদে সহায়তা করেন। এই গ্রন্থটি তিব্বতীতে 'ফাগ্স-পা-গ্ঝান-গ্যিস-মি-থুব-পা-মি-'জিগ্স-পা-স্ব্যিন-পা () নামে পরচিত। এছাড়া তিনি ধর্মকীর্তি রচিত হেতুবিন্দুপ্রকরণ গ্রন্থটিকে তিব্বতীতে অনুবাদ করেছিলেন।


title: সাত ডোরা (প্রজাপতি)

text: সাত ডোরা, বা রুরু এক প্রজাতির প্রজাপতি, যাদের দেহের রঙ কালচে খয়েরি এবং ডানায় উজ্জ্বল হলুদ রঙের নকশা দেখা যায়। লেবু জাতীয় গাছে বংশবৃদ্ধির কারণে এরা 'লেবুর প্রজাপতি' নামেও পরিচিত। এরা ‘প্নিযাপিলিওডি’ পরিবারের সদস্য।


title: সাত ডোরা (প্রজাপতি)

text:
প্রসারিত অবস্থায় এই প্রজাপতির ডানার আকার ৮০-১০০ মিলিমিটার দৈর্ঘ্যের হয়।
ভারতে প্রাপ্ত সাত ডোরা এর উপপ্রজাতি হল-
ভারতের প্রায় সর্বত্র এদের দেখা যায় এবং এরা হিমালয়ের ১২০০ মিটার উচ্চতা পর্যন্ত বিরাজ করে। সমগ্র ইরান থেকে ভারত, মালয় থেকে অস্ট্রেলিয়া পর্যন্ত এদের পরিধি।


title: সাত ডোরা (প্রজাপতি)

text: রুরু প্রজাপতিরা সাধারণত দ্রুতবেগে উড়তে সক্ষম। এরা কখনো কখনো সোজা লাইন বরাবর উড়তে থাকে। আবার কখনো ওড়ার সময় দ্রুতবেগে ডানা দুটি ক্রমাগত নাড়াতে থাকে। মাটি থেকে এক থেকে দু'মিটার উচ্চতায় যখন উড়তে থাকে তখন ধীর গতিতে এবং পাশাপাশি ভাবে উড়তে দেখা যায়।


title: সাত ডোরা (প্রজাপতি)

text:
এদের ডিম সবুজ আভাযুক্ত হলুদ বর্নের এবং গোলাকার হয়। পাতার ওপর এবং নীচে উভয় পিঠে এদের ডিম দেখা যায়।
শূককীট গুলি ডিম ফুটে বেরনোর পর কালচে খয়রি ও সবুজাভ খয়েরি রঙের হয়। পরে রঙ পরিবর্তন হয়ে হালকা সবুজ হয়। এরা প্রথমদিকে পাতার ওপর পিঠে থাকে এবং পরে পাতার নীচের দিকে চলে আসে। পাতার বোঁটা অবধি মুরিয়ে খায়।
এই শূককীট বিভিন্ন ধরনের লেবু গাছের পাতা যেমন- পাতিলেবু Citrus limon, কমলালেবু Citrus sinensis, জাম্বুরা ,বেল Aegle marmelos,কয়েতবেল Feronia elephantum, কারি পাতা বারসুঙ্গা Murraya koenigii,আশশেওড়া , পুটুস এছাড়া সব্ররন চাঁপা Michelia champaka, আতা Annona squamosa ইত্যাদির রসালো অংশ আহার করে। এদের একটি বিশেষ অঙ্গ হল ওসমেটেরিয়াম ।
সাত ডোরা বা রুরুর ওসমেটেরিয়ামটি ফিকে কমলা রঙের।
মূককীট এর রঙ হলুদাভ সবুজ এবং বক্ষ ও শরীরের বেশীভাগ অংশের রঙ হালকা সবুজ। উদর অংশে পাতার শিরার মতো গালিকা দেখা যায়, যা পীতাভ সবুজ রঙের হয়।


title: রাস্পবেরি পাই

text: রাস্পবেরি পাই () ক্ষুদ্র সিঙ্গেল বোর্ড কম্পিউটারের একটি সিরিজ যেটি রাস্পবেরি পাই ফাউন্ডেশন নামে একটি সংগঠন কর্তৃক স্কুল এবং উন্নয়নশীল দেশে প্রাথমিক কম্পিউটার বিজ্ঞান শিক্ষার উদ্দেশ্যে উন্নয়ন করা হয়। অরিজিনাল মডেল প্রত্যাশার চেয়ে বেশি বিক্রি হয়, যা বিস্তৃত হয় এর লক্ষ্য বাজারেএ বাইরেও, যেমন রোবিটিকস। এর সাথে যন্ত্রানুষঙ্গ অন্তর্ভুক্ত থাকে না, যেমন কীবোর্ড, মাউজ বা কম্পিউটার কেস। যাইহোক, কিছু একসেসরিজ অনেকগুলো প্রাতিষ্ঠানিক ও অপ্রাতিষ্ঠানিক বান্ডেলে অন্তর্ভূক্ত ছিলো।


title: রাস্পবেরি পাই

text: রাস্পবেরি পাইয়ের পেছনের অর্গানাইজেশনের আছে দুটো অংশ। প্রথম দুটো মডেল রাস্পবেরি পাই ফাউন্ডেশন কর্তৃক ডেভেলপ করা হয়। পাই মডেল বি এর মুক্তির পর, তৃতীয় মডেল বি+ উন্নয়নের জন্যে, ফাউন্ডেশন রাস্পবেরি পাই ট্রেডিং গঠন করে, যার প্রধান নির্বাহী কর্মকর্তা হন ইবেন আপটন। প্রযুক্তি উন্নয়নের দায়িত্বে আছে রাস্পবেরি পাই ট্রেডিং, যেখানে ফাউন্ডেশন হলো মূলত একটি দাতব্য সংগঠন, যারা উন্নয়নশীল দেশে প্রাথমিক কম্পিউটার বিজ্ঞান শিক্ষার প্রচার করে।


title: রাস্পবেরি পাই

text: রাস্পবেরি পাই ফাউন্ডেশনের মতে, ফেব্রুয়ারি ২০১৫ নাগাত ৫ মিলিয়ন রাস্পবেরি পাই বিক্রি হয়েছে, যা এটাকে পরিণত করেছে সবচেয়ে বেশি বিক্রিত ব্রিটিশ কম্পিউটারে।


title: ভিসা ইনকর্পোরেটেড

text: ভিসা ইনকর্পোরেটেড বা ভিসা হল একটি আমেরিকান বহুজাতিক আর্থিক সেবা প্রদানকারী প্রতিষ্ঠান যার সদর দফতর যুক্তরাষ্ট্রের ক্যালিফোর্নিয়ার ফসটার সইটিতে অবস্থিত। কোম্পানিটি সারা বিশ্বে ইলেক্ট্রনিক ফান্ড ট্রান্সফারের সরঞ্জাম ও যন্ত্রপাতি এবং সফটওয়্যার সরবরাহ করে থাকে। এর প্রদত্ত সেবাগুলোর মধ্যে অন্যতম হলো ভিসা ব্রান্ডের ডেবিট কার্ড ও ক্রেডিট কার্ড। ভিসা কখনই কোন ব্যক্তি বা প্রতিষ্ঠানকে ক্রেডিট কার্ড বা ডেবিট কার্ড প্রদান করে না কিংবা কোন ধরনের কার্ডের জন্য ক্রেডিট সীমা নির্ধারন করে না। এটি শুধুমাত্র আর্থিক প্রতিষ্টানগুলোকে তাদের মক্কেলদের প্রদানের লক্ষে ভিসা ব্রান্ডের সরঞ্জাম প্রদান করে থাকে। নেলসন রিপোর্ট অনুযায়ী ২০০৮ সালে যুক্তরাষ্ট্রের ইলেক্টনিক ফান্ড ট্রান্সফার বাজারের ৩৮% এবং ক্রেডিট কার্ড বাজারের প্রায় ৬০% ভিসার দখলে ছিল। ২০০৯ সালে ভিসা এর বৈশ্বিক নেটওয়ার্কের মাধ্যমে প্রায় ৬২ বিলিয়ন লেনদেন সম্পন্ন করে যাতে প্রায় ৪.৪ ট্রিলিয়ন মার্কিন ডলার লেনদেন হয়।


title: ভিসা ইনকর্পোরেটেড

text: অস্ট্রেলিয়া, ওশেনিয়া, এশিয়া-প্যাসিফিক, উত্তর আমেরিকা, মধ্য ও দক্ষিণ আমেরিকা, ক্যারিবিয়ান, পশ্চিম ইউরোপ, মধ্য ও পূর্ব ইউরোপ, আফ্রিকা ও মধ্যপ্রাচ্যের বিভিন্ন দেশে ভিসার ব্যবসায়িক কর্মকান্ড রয়েছে। ভিসা ইউরোপ হল ভিসার একটি এক্সক্লুসিভ ট্রেডমার্ক লাইসেন্স যা শুধুমাত্র ইউরোপেই ব্যবহৃত হয়।


title: ২০১৩ বাংলাদেশ ফেডারেশন কাপ

text: ২০১৩ বাংলাদেশ ফেডারেশন কাপ ফেডারেশন কাপের ২৬তম আসর। টুর্নামেন্ট শুরু হয় ২১ নভেম্বর এবং শেষ হয় ১৩ ডিসেম্বর। টুর্নামেন্টের স্পন্সর হয় ওয়াল্টন। ফেডারেশন কাপে বাংলাদেশ প্রিমিয়ার লিগের ৮টিসহ মোট ১২টি দল অংশ নেয়। ১২টি দল চার গ্রুপে ভাগ হয়ে অংশ নেয়। প্রতি গ্রুপের শীর্ষ ২টি দল নকআউট পর্বে খেলার যোগ্যতা অর্জন করে। টুর্নামেন্টের সবগুলো ম্যাচই আয়োজন করা হয় বঙ্গবন্ধু জাতীয় স্টেডিয়ামে।


title: ২০১৩ বাংলাদেশ ফেডারেশন কাপ

text: ফাইনালে শেখ জামাল মুক্তিযোদ্ধাকে হারিয়ে চ্যাম্পিয়ন হয়। এটি তাদের দ্বিতীয় ফেডারেশন কাপ শিরোপা।


title: ভিসা (দ্ব্যর্থতা নিরসন)

text: ভিসা নামটি নিম্নোক্ত বিষয়সমূহকে নির্দেশ করতে পারেঃ


title: ব্সোদ-নাম্স-র্ত্সে-মো

text: ব্সোদ-নাম্স-র্ত্সে-মো () (১১৪২ - ১১৮২) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের চতুর্থ সা-স্ক্যা-খ্রি-'দ্জিন ছিলেন।


title: ব্সোদ-নাম্স-র্ত্সে-মো

text: ব্সোদ-নাম্স-র্ত্সে-মো ১১৪২ খ্রিষ্টাব্দে জন্মগ্রহণ করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পো ও তাঁর স্ত্রী মা-গ্চিগ-'ওদ-স্গ্রোনের () পুত্র ছিলেন।


title: ব্সোদ-নাম্স-র্ত্সে-মো

text: শৈশবে ব্সোদ-নাম্স-র্ত্সে-মোর পিতাই তাঁকে হেবজ্র, চক্রসম্বর ও মার্গফল সম্বন্ধে শিক্ষাদান করেন। সতেরো বছর বয়সে তিনি গ্সাং-ফু-নে'উ-থোগ () বৌদ্ধবিহারে ফ্যা-পা-ছোস-ক্যি-সেং-গে () নামক বিখ্যাত বৌদ্ধ পন্ডিতের নিকটে এগারো বছর ধরে মধ্যমক দর্শন, বোধিচর্যাবতার ও প্রমাণবিনিশ্চয় সম্বন্ধে শিক্ষালাভ করেন।


title: ব্সোদ-নাম্স-র্ত্সে-মো

text: ব্সোদ-নাম্স-র্ত্সে-মো ছাব্বিশ বছর বয়সে ছোস-লা-'জুগ-পা'ই-স্গো () নামক বিখ্যাত গ্রন্থ রচনা করেন। এছাড়াও তিনি বোধিচর্যাবতার, সম্পুততন্ত্র ও হেবজ্র তন্ত্র সম্বন্ধে টীকাভাষ্য রচনা করেন। তিনি মাত্র তিন বছর সা-স্ক্যা-খ্রি-'দ্জিন পদে থেকে তাঁর ভাই গ্রাগ্স-পা-র্গ্যাল-ম্ত্শানকে পরবর্তী সা-স্ক্যা-খ্রি-'দ্জিন রূপে নির্বাচন করে অধ্যয়ন ও সাধনা করে বাকি জীবন অতিবাহিত করেন।


title: অভিধর্মকোশ

text: অভিধর্মকোশ চতুর্থ বা পঞ্চম শতাব্দীতে বসুবন্ধু দ্বারা রচিত অভিধর্ম বিষয়ক সংস্কৃত গ্রন্থ বিশেষ। এই গ্রন্থের আটটি অধ্যায়ে প্রায় ছয়শোটি শ্লোকে সর্বাস্তিবাদের সারসংক্ষেপ বর্ণনা করা হয়েছে। ভারত, তিব্বত সহ প্রাচ্যের মহাযান বৌদ্ধ ধর্মাবলম্বীদের মধ্যে এই গ্রন্থ সমাদৃত।


title: অভিধর্মকোশ

text: অভিধর্মকোশের আটটি অধ্যায় হল যথাক্রমে ধাতুনির্দেশ, ইন্দ্রিয়নির্দেশ, লোকনির্দেশ, কর্মনির্দেশ, অণুশয়নির্দেশ, পুদ্গলমার্গণির্দেশ, জ্ঞাননির্দেশ ও সমাধিনির্দেশ। অভিধর্মকোশের ওপর বসুবন্ধু নিজেই অভিধর্মকোশভাষ্য নামক টীকাভাষ্য রচনা করেন। এই ভাষ্যে তিনি পুদ্গলবিনিশ্চয় নামে একটি অতিরিক্ত অধ্যায় যুক্ত করেন।


title: অভিধর্মকোশ

text: পরমার্থ ও হিউয়েন সাঙ অভিধর্মকোশ চীনা ভাষায় অনুবাদ করেন। প্রথম দলাই লামা অভিধর্মকোশের ওপর থার-লাম-গ্সাল-ব্যেদ নামক টীকাভাষ্য রচনা করেন। এছাড়াও ম্ছিম্স-'জাম-পা'ই-দ্ব্যাংস ) নামক বৌদ্ধ পন্ডিত ম্দ্জোদ-'গ্রেল-ম্ঙ্গোন-পা'ই-র্গ্যান ) শিরোনামে আরেকটি টীকাভাষ্য রচনা করেন।


title: ত্রিংশিকাবিজ্ঞপ্তিমাত্রতা

text: ত্রিংশিকাবিজ্ঞপ্তিমাত্রতা () বসুবন্ধু রচিত একটি মহাযান গ্রন্থ বিশেষ।


title: ত্রিংশিকাবিজ্ঞপ্তিমাত্রতা

text: চতুর্থ শতাব্দীতে বসুবন্ধু ত্রিংশিকাবিজ্ঞপ্তিমাত্রতা রচনা করেন। এই গ্রন্থে মহাযান বৌদ্ধধর্মের যোগাচার সম্বন্ধীয় মূল তত্ত্বগুলি স্থান পেয়েছে। ৬৪৮ খ্রিষ্টাব্দে হোংফু বৌদ্ধবিহারে হিউয়েন সাঙ এই গ্রন্থকে চীনা ভাষায় অনুবাদ করেন। তিনি ত্রিংশিকাবিজ্ঞপ্তিমাত্রতার ওপর ভিত্তি করে ছেং ওয়েইশি লুন () নামক গ্রন্থটিও রচনা করেন।


title: নীলফামারী সরকারি উচ্চ বিদ্যালয়

text: নীলফামারী সরকারী উচ্চ বিদ্যালয় নীলফামারী শহরের প্রাণকেন্দ্রে অবস্থিত । নীলফামারীর প্রধান শহর থেকে জলঢাকা অভিমুখী সড়কে বিদ্যালয়টির প্রধান ফটক অবস্থিত। বিদ্যালয়টির বিপরীত পার্শ্বে নীলফামারী পি টি আই অবস্থিত। বিদ্যালয়টির সীমানার মধ্যেই নীলফামারী জেলা শিক্ষা অফিস, জেলা শিক্ষা প্রকৌশল অফিস, জেলা প্রাথমিক শিক্ষা অফিস এবং পৌরসভার পানির ট্যাংকি অবস্থিত। বিদ্যালয়ের পশ্চিম পার্শ্বে পৌর ভবন এবং দক্ষিণ পার্শ্বে জেলা প্রশাসক মহোদয়ের বাস ভবন অবস্থিত। পৌরসভা সংলগ্ন বড়মাঠ বিদ্যালয়টির প্রধান খেলার মাঠ। এছাড়াও বিদ্যালয়ের সীমানার ভিতরে আরও একটি খেলার মাঠ রয়েছে। ২০০৮ সালে নীলফামারী সরকারী উচ্চ বিদ্যালয় তার প্রতিষ্ঠার ১২৫ বছরপূর্তি অত্যন্ত জাঁকজমকভাবে পালন করে। ।


title: নীলফামারী সরকারি উচ্চ বিদ্যালয়

text: ১৮৮২ সালে ইংলিশ হাইস্কুল হিসাবে এটি প্রতিষ্ঠিত হয় এবং ১৯৬৮ সালে প্রতিষ্ঠানটিকে জাতীয়করন করা হয়।


title: নীলফামারী সরকারি উচ্চ বিদ্যালয়

text: বর্তমান নীলফামারী সরকারী উচ্চ বিদ্যালয়টি ১৮৮২ সালে ব্রিটিশ সরকার কর্তৃক ইংলিশ হাইস্কুল হিসাবে প্রতিষ্ঠা লাভ করে। তখন নীলফামারী মহকুমায় চাকুরীরত কর্মচারী, ব্যবসায়ী, ও বিদ্যানুরাগী ব্যক্তিদের দ্বারা এটি উন্নতি লাভ করে। তৎকালীন জমিদার রেবতি মোহন চৌধুরী ও তমিজ উদ্দিন চৌধুরী নীলফামারীতে শিক্ষার আলো ছড়ানোর জন্য প্রতিষ্ঠানটিকে ১৩.২৩ একর জমি দান করেন যার উপর বিদ্যালয়টি প্রতিষ্ঠিত। ১৯১৪ সালে তদানিন্তন স্কুল কমিটি বিদ্যালয়ের পুরাতন লাল ভবনটি নির্মাণ করেন। পরবর্তিতে ১৯৫২ সাল থেকে ১৯৬৭ সাল পর্যন্ত সরকার বিভিন্ন মেয়াদে সহায়তা করেছেন এবং ১৯৬৮ সালে বিদ্যালয়টিকে নীলফামারী সরকারী উচ্চ বিদ্যালয় হিসাবে জাতীয়করণ করা হয়েছিল।


title: নীলফামারী সরকারি উচ্চ বিদ্যালয়

text: বিদ্যালয়টির মোট আয়তন ১৩.২৩ একর। একটি পুরাতন লাল ভবন, দুটি নতুন একাডেমিক ভবন, একটি বিজ্ঞান ভবন,প্রধানশিক্ষকের বাসভবন, একটি মসজিদ ও একটি তিনতলা বিশিষ্ট ছাত্রাবাস নিয়ে বিদ্যালয়ের অবকাঠামো গঠিত। বিদ্যালয়ের একাডেমিক ভবনের একটি বড় কক্ষে নিজস্ব লাইব্রেরি ও তার পাশের কক্ষে বাংলাদেশ কম্পিউটার কাউন্সিল কর্তৃক স্থাপিত একটি অত্যাধুনিক কম্পিউটার ল্যাব অবস্থিত। এছাড়াও বিদ্যালয়ের নিজস্ব পদার্থবিজ্ঞান, রসায়নবিজ্ঞান এবং জীববিজ্ঞান ল্যাবরেটরি রয়েছে।


title: নীলফামারী সরকারি উচ্চ বিদ্যালয়

text:
বিদ্যালয়টির একাডেমিক কার্যাবলী উন্নয়নের জন্য নিয়মিত এস,বি,এ গ্রহন, নম্বরপত্র প্রদান, অভিভাবক সমাবেশের আয়োজন করা হয়। এর মাধ্যমে বিদ্যালয়ের শিক্ষা কার্যক্রম মূল্যায়ন করা হয়।
বিদ্যালয়টিতে দুটি শিফট চালু রয়েছে। প্রভাতি শিফট সকাল ৭.০ টায় শুরু এবং দুপুর ১১.৪৫ এ সমাপ্ত হয়। দিবা শিফট দুপুর ১২.০০ টায় শুরু এবং বিকাল ৪.৪৫ এ সমাপ্ত হয়। বিদ্যালয়টিতে ৬ষ্ঠ শ্রেনী হতে ১০ম শ্রেনী পর্যন্ত মোট ১১০০ জন এর কাছাকাছি ছাত্র রয়েছে।


title: নীলফামারী সরকারি উচ্চ বিদ্যালয়

text: খেলাধুলা, শিক্ষা সংস্কৃতি সহ বিবিধ ও সামাজিক কার্যাবলীতে অত্র বিদ্যালয়ের শিক্ষক ও ছাত্রদের অংশগ্রহন ও সাফল্য অনস্বীকার্য। এছাড়াও সহশিক্ষা কার্যক্রমে বিদ্যালয়টির ব্যাপক সুনাম রয়েছে। প্রতিবছর বার্ষিক ক্রীড়া, বিজ্ঞান মেলা,শিক্ষা সফর, মিলাদ ও স্বরসতী পূজা সহ যাবতীয় ধর্মীয় অনুষ্ঠানাদি ও নববর্ষের অনুষ্ঠান জাঁকজমকের সাথে পালন করা হয়। অনুষ্ঠানগুলিতে জেলার বরেণ্য ব্যাক্তিবর্গ ও জেলা প্রশাসক মহোদয় অংশ গ্রহণ করেন।


title: নীলফামারী সরকারি উচ্চ বিদ্যালয়

text: বিদ্যালয়ের একটি দরিদ্র তহবিল রয়েছে, যেখান থেকে গরিব ও মেধাবী ছাত্রদের বৃত্তি প্রদান করা হয়। এছাড়াও প্রতিষ্ঠানটিতে বিনাবেতনে ও অর্ধবেতনে পড়ার সুযোগ রয়েছে।


title: নীলফামারী সরকারি উচ্চ বিদ্যালয়

text:
নীলফামারী সরকারি উচ্চ বিদ্যালয়ের বিগত পাবলিক পরীক্ষার ফলাফল বরাবরই ভাল। ২০০৮ সাল থেকে এই বিদ্যালয়ের ছাত্ররা এস. এস. সি. পরীক্ষায় শতভাগ উত্তীর্ণ হচ্ছে।
এই বিদ্যালয়ে প্রায় ৫০ জন শিক্ষক রয়েছে।


title: নীলফামারী সরকারি উচ্চ বিদ্যালয়

text:
জেলার প্রধান হিসাবে মাননীয় জেলা প্রশাসক মহোদয় বিদ্যালয়ের সভাপতির দায়িত্ব পালন করেন। মাধ্যমিক শিক্ষা অধিদপ্তরের নিয়মাবলি এবং সভাপতির পরামর্শ মোতাবেক বিদ্যালয়ের প্রধান শিক্ষক বিদ্যালয় পরিচালনা করেন। প্রকৃত পক্ষে এই বিদ্যালয়ে কোন স্থানীয় ও আনুষ্ঠানিক কমিটি নাই।
নীলফামারী সরকারী উচ্চ বিদ্যালয় ১৯৮৯ ও ১৯৯২ সালে রাজশাহী বোর্ডের শ্রেষ্ঠ বিদ্যাপীঠ হিসেবে নির্বাচিত হয়েছিল এবং রাষ্ট্রপতি পুরস্কার পেয়েছে। এছাড়াও অতীতে জাতীয় পর্যায়ে বিভিন্ন খেলাধুলা, বিতর্ক প্রতিযোগিতা ও সাংস্কৃতিক প্রতিযোগীতায় অংশগ্রহন করে পুরস্কার পাওয়ার গৌরব অর্জন করেছে।


title: রাবাত

text: রাবাত (, “আর্-বাত্”) মরক্কোর রাজধানী, প্রধান প্রশাসনিক কেন্দ্র ও দ্বিতীয় বৃহত্তম নগরী (সবচেয়ে বড় কাসাব্লাংকা)। এর শহুরে জনসংখ্যা ৬,২০,০০০ (২০০৪) এবং এর মহানাগরিক জনসংখ্যা ১২ লাখের ওপরে। এবং এটি প্রশাসনিক অঞ্চল রাবাত-শালে-যেমমুর-যায়েররের রাজধানী।


title: রাবাত

text: রাবাত সালে আন্তর্জাতিক বিমানবন্দর শহরের তথা দেশের প্রধান বিমানবন্দর।


title: গ্রাগ্স-পা-র্গ্যাল-ম্ত্শান (সাক্য ত্রিজিন)

text: গ্রাগ্স-পা-র্গ্যাল-ম্ত্শান () (১১৪৭ - ১২১৬) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন ছিলেন।


text: গ্রাগ্স-পা-র্গ্যাল-ম্ত্শান ১১৪৭ খ্রিষ্টাব্দে জন্মগ্রহণ করেন। তিনি সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পো ও তাঁর স্ত্রী মা-গ্চিগ-'ওদ-স্গ্রোনের () পুত্র ছিলেন। তাঁর জ্যৈষ্ঠ ভ্রাতা ব্সোদ-নাম্স-র্ত্সে-মো ছিলেন সা-স্ক্যা ধর্মসম্প্রদায়ের চতুর্থ সা-স্ক্যা-খ্রি-'দ্জিন।


text: গ্রাগ্স-পা-র্গ্যাল-ম্ত্শান তাঁর পিতার নিকট আট থেকে বারো বছর বয়স পর্যন্ত শিক্ষালাভ করেন। তিনি তাঁকে বোধিসত্ত্ব শপথ, হেবজ্র তন্ত্র, সম্বরবিংশতিকা ও সুরারোদ্ভূত সাধনা সম্বন্ধে শিক্ষাদান করেন। তাঁর পিতার মৃত্যুর পর তিনি তাঁর ভ্রাতা ব্সোদ-নাম্স-র্ত্সে-মো ছাড়াও গ্ত্সুগ-তোর-র্গ্যাল-পো (), ৎশুল-খ্রিম্স-গ্রাগ্স (), সুম-পা-লো-ৎসা-বা-দার-মা-য়োন-তান (), দ্পাল-ম্ছোগ-দাং-পো'ই-র্দো-র্জে () ও নেপালী পন্ডিত জয়সেনের নিকট শিক্ষালাভ করেন।


text: গ্রাগ্স-পা-র্গ্যাল-ম্ত্শানের বয়স যখন চৌদ্দ, তখন তাঁর ভ্রাতা অধ্যয়ন ও সাধনার উদ্দেশ্যে সা-স্ক্যা-খ্রি-'দ্জিনের পদ ছেড়ে দিলে, তিনি পরবর্তী গোষ্ঠী প্রধান হন। এই পদে তিনি সাতান্ন বছর অধিষ্ঠিত থাকেন।


text: গ্রাগ্স-পা-র্গ্যাল-ম্ত্শান বহু আধ্যাত্মিক সঙ্গীত, একটি চিকিৎসাশাস্ত্র সংক্রান্ত ও একটি জ্যোতিষবিদ্যা সংক্রান্ত গ্রন্থ রচনা করেন। তিনি তাঁর পিতা ও ভ্রাতার জীবনী ছাড়াও তিব্বতের সম্রাটদের ইতিহাস, ভারত ও তিব্বতে মার্গফলের ইতিহাস ও বোধিচর্যাবতারের ওপর টীকাভাষ্য রচনা করেন। এছাড়া তিনি মার্গফল সংক্রান্ত তাঁর পিতা ও ফাগ-মো-গ্রু-পা-র্দো-র্জে-র্গ্যাল-পোর মৌখিক শিক্ষাগুলিকে লিপিবদ্ধ করেন। তিনি তাঁর পিতামহ 'খোন-দ্কোন-ম্ছোগ-র্গ্যাল-পো ও দুই ভ্রাতার মূর্তি ছাড়াও তাঁর পিতার জন্য স্তূপ তৈরী করেন।


title: দ্পাল-ম্ছোগ-দাং-পো'ই-র্দো-র্জে

text: দ্পাল-ম্ছোগ-দাং-পো'ই-র্দো-র্জে () একাদশ শতাব্দীর একজন তিব্বতী অনুবাদক ছিলেন।


title: দ্পাল-ম্ছোগ-দাং-পো'ই-র্দো-র্জে

text: দ্পাল-ম্ছোগ-দাং-পো'ই-র্দো-র্জে একাদশ শতাব্দীর মধ্যভাগে বা শেষ ভাগে তিব্বতের সুমপা শহরে জন্মগ্রহণ করেন। তিনি প্রথমে তিব্বতে শিক্ষালাভ করার পর নেপাল ও কাশ্মীর থেকেও বৌদ্ধধর্ম সম্বন্ধে অধ্যয়ন করেন। তিনি নালন্দা বিশ্ববিদ্যালয়ে সংস্কৃত ও মার্গফল সম্বন্ধে শিক্ষালাভ করেন।


title: দ্পাল-ম্ছোগ-দাং-পো'ই-র্দো-র্জে

text: তিনি ভারতীয় পন্ডিত নাগরক্ষিতের সাথে সংস্কৃত থেকে তিব্বতী ভাষায় ছোস-দাং-ছোস-ছেন-গ্তান-লা-ফাব-পা () এবং ব্যিস-পা-'জুগ-পা'ই-র্তোগ-গে () নামক দুইটি গ্রন্থ অনুবাদ করেন। এরপর তিনি তিব্বত ফিরে এসে দ্ব্যাংস-চান-মা () নামক তত্ত্ব প্রচার করেন।


title: দ্পাল-ম্ছোগ-দাং-পো'ই-র্দো-র্জে

text: দ্পাল-ম্ছোগ-দাং-পো'ই-র্দো-র্জের একমাত্র শিষ্য ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শান।


title: শাক্যশ্রীভদ্র

text: শাক্যশ্রীভদ্র (১১২৭- ১২২৫) একজন বিখ্যাত ভারতীয় বৌদ্ধ পন্ডিত ছিলেন।


title: শাক্যশ্রীভদ্র

text: শাক্যশ্রীভদ্র কাশ্মীরের দশোভরা নামক স্থানে ১১২৭ খ্রিষ্টাব্দে জন্মগ্রহণ করেন। তাঁর ভ্রাতার নাম ছিল বুদ্ধচন্দ্র। লক্ষ্মীধর নামক এক ব্রাহ্মণের নিকট তিনি দশ বছর বয়সে ব্যাকরণ অধ্যয়ন করেন। তেইশ বছর বয়সে সুখশ্রীভদ্রদেবের নিকট ভিক্ষুর শপথ গ্রহণ করেন। তিরিশ বছর বয়সে তিনি নালন্দা বিশ্ববিদ্যালয় গমন করে শান্তকরগুপ্ত এবং দশবলের নিকট অধ্যয়ন করেন।


title: শাক্যশ্রীভদ্র

text: শাক্যশ্রীভদ্রের বয়স যখন সাতাত্তর, তখন খ্রো-ফু-লো-ত্সা-বা-ব্যাম্স-পা-দ্পাল ) নামক এক তরুণ তিব্বতী অনুবাদক তাঁকে তিব্বত যাত্রার আমন্ত্রণ করেন। মধ্যমক ও প্রজ্ঞাপারমিতা তত্ত্বের ওপর পন্ডিত সুগতশ্রী, বিনয় সম্বন্ধে পন্ডিত জয়দত্ত, বৈয়াকরণ ও অভিধর্ম সম্বন্ধে পন্ডিত বিভূতিচন্দ্র, তার্কিক দানশীল, ছন্দব্যাকরণবিদ সংঘশ্রী এবং বোধিচর্যাবতার, কালচন্দ্র ও কালচক্র সম্বন্ধে পন্ডিত মহাবোধি প্রভৃতি শাক্যশ্রীভদ্রের সাথে তিব্বত যাত্রা করেন।


title: শাক্যশ্রীভদ্র

text: খ্রো-ফুতে তিনি প্রজ্ঞাপারমিতা, প্রতিমোক্ষ ও মহাযানসূত্রালঙ্কার সম্বন্ধে শিক্ষা দান করেন। এছাড়াও তিনি স্নার-থাং, ম্ত্শুর-ফু, র্বা-স্গ্রেং, থাং-পো-ছে ও সম-য়ে বৌদ্ধবিহার গমন করে সেখানেও শিক্ষাদান করেন। ১২১০ খ্রিষ্টাব্দে তিনি ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শানকে কালচক্র, বিনয়, ভাষাতত্ত্ব, তর্কবিদ্যা ও অভিধর্ম সম্বন্ধে শিক্ষাদান করেন। শাক্যশ্রীভদ্র ও সাক্য পন্ডিত উভয়ে মিলে ধর্মকীর্তি রচিত প্রমাণবার্তিক পুনরায় অনুবাদ করেন। শাক্যশ্রীভদ্র তিব্বতে গ্দান-গ্চিগ-পা () নামক একটি নতুন ধর্মসম্প্রদায় স্থাপন করেন। ১২১৪ খ্রিষ্টাব্দে তিনি তিব্বত ত্যাগ করে কাশ্মীর চলে যান।


title: শাক্যশ্রীভদ্র

text: কাশ্মীরে বারো বছর অতিবাহিত করার সময় তিনি বহু বৌদ্ধ মন্দির স্থাপন করে ও বৌদ্ধ ধর্ম প্রচার করেন। ১২২৫ খ্রিষ্টাব্দ সেখানে তাঁর মৃত্যু হয়।


title: শেখ রাসেল ক্রীড়া চক্র

text: শেখ রাসেল ক্রীড়া চক্র বাংলাদেশের একটি ফুটবল ক্লাব। দলটি বাংলাদেশ প্রিমিয়ার লীগে খেলে থাকে। ২০১২ সালে দলটি ফেডারেশন কাপ জয় করে যা ছিল দলটির প্রথম কোন বড় শিরোপা জয়। ২০১২-১৩ মৌসুমে দলটি বাংলাদেশ প্রিমিয়ার লীগে চ্যাম্পিয়ন হয়।


title: শেখ রাসেল ক্রীড়া চক্র

text: বঙ্গবন্ধুর কনিষ্ঠ পুত্র শেখ রাসেলের স্মৃতিকে জাগরূক রাখার জন্যই এই ক্লাব প্রতিষ্ঠা করা হয়। ১৯৯৫ সালে পাইওনিয়ার ফুটবল লীগে খেলার মাধ্যমে যাত্রা শুরু করে ক্লাবটি।


title: পি/২০১৩ পি৫

text: পি/২০১৩ পি৫ () ২০১৩ খ্রিষ্টাব্দের ২৭শে আগস্ট প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা আবিষ্কৃত একটি গ্রহাণু বিশেষ।


title: পি/২০১৩ পি৫

text: হাবল স্পেস টেলিস্কোপ দ্বারা ২০১৩ খ্রিষ্টাব্দের ১০ই সেপ্টেম্বর পর্যবেক্ষণ করে বোঝা যায়, এই গ্রহাণুতে ধুমকেতুর মতো ছয়টি লেজ রয়েছে। এই লেজগুলি পর্যবেক্ষণ করে ধারণা করা হয়েছে, যে গ্রহাণুটি প্রচন্ড গতিতে নিজের অক্ষের চারিদিকে ঘূর্ণায়মান বলে সেটি থেকে তীব্র গতিতে পদার্থের নিক্ষেপ ঘটে চলেছে।জার্মানীর ম্যাক্স প্ল্যাঙ্ক ইনস্টিটিউট ফর সোসাল সায়েন্স প্রতিষ্ঠানের গবেষক জেসিকা আগরওয়ালের তৈরী করা গ্রহাণুটির ত্রিমাত্রিক অবয়ব থেকে বোঝা যায়, যে লেজগুলি পরপর পর্যায়কালীন ভাবে ঘটে যাওয়া পদার্থ নিক্ষেপণের ফলে তৈরী হয়েছে। এই নিক্ষিপ্ত পদার্থগুলি সূর্যের তাপীয় শক্তির প্রভাবে বাষ্পে পরিণত হয়ে চলেছে।


title: পি/২০১৩ পি৫

text: এই গ্রহাণুটির ব্যাসার্ধ প্রায় প্যানোরামিক সার্ভে টেলিস্কোপ অ্যান্ড র‍্যাপিড রেসপন্স সিস্টেম দ্বারা ধৃত গ্রহাণুটির চিত্র থেকে এই গ্রহাণুর অদ্ভুত রকমের বৈশিষ্ট্য নজরে আসে। অন্যান্য গ্রহাণুর মতো এই গ্রহাণুটি আলোর ক্ষুদ্র বিন্দু হিসেবে নজরে না এসে একটি আবছা বস্তু হিসেবে ধরা পড়ে।


title: পিএনভি জে২০২৩৩০৭৩+২০৪৬০৪১

text: পিএনভি জে২০২৩৩০৭৩+২০৪৬০৪১ সুংস তারামন্ডলে অবস্থিত একটি উজ্জ্বল নবতারা বিশেষ। এই মহাজাগতিক বস্তুটি ২০১৩ খ্রিষ্টাব্দের ১৪ই আগস্ট জাপানের জ্যোতির্বিদ কোইচি ইতাগাকি আবিষ্কার করেন। তাঁর আবিষ্কার লা পালমাতে অবস্থিত লিভারপুল দূরবীক্ষণ যন্ত্র দ্বারা পর্যবেক্ষণ করে নিশ্চিত করা হয়। ২০১৩ খ্রিষ্টাব্দে ১৪ই আগস্ট নক্ষত্রটির আপেক্ষিক কান্তিমান ছিল ৬.৮ এবং ১৬ই আগস্ট আপেক্ষিক কান্তিমান ছিল ৪.৩


title: আক্রা

text: আক্রা ঘানার রাজধানী; যা ২.২৬৯ মিলিয়ন জন-অধুষ্যিত। এটি গ্রেটার আক্রা অঞ্চল এবং আক্রা মেট্রোপলিটন জেলারও রাজধানী।


title: আক্রা

text: "আক্রা" শব্দটি আকান ভাষা থেকে এসেছে বলে মনে করা হয়। আকান ভাষা "নক্রান", শব্দটি থেকে এর উত্পত্তি বলে ধরা হয়, "নক্রান" অর্থ পিঁপড়া।


title: আক্রা

text: এসময় কেন্দ্রীয় ব্যবসা এলাকা (সিবিডি) গঠিত হয়।


title: আক্রা

text: ১৯৪৪ সালে নগর পরিকল্পনাবিদ ম্যাক্সওয়েল ফ্রাই আক্রার জন্য একটি উন্নয়ন পরিকল্পনা প্রনয়ণ করেন যা ১৯৫৮ সালে বিডিডব্লিউস ট্রিয়াভেলিয়ন এবং অ্যালান ফ্লাড পুন:প্রনয়ন করেন। যদিও ফ্রাই/ট্রিয়াভেলিয়ন পরিকল্পনা পুরোপুরি অনুসরণ করা হয়নি কিন্তু এটি আক্রার উন্নয়নে ব্রিটিশদের ভাবনার প্রতিফলন ঘটায়।


title: আক্রা

text: স্বাধীনতা লাভের পর কোয়ামে নক্রুমা ঘানার প্রথম প্রধানমন্ত্রী হয়ে আক্রাকে আধুনিকায়নের উপর জোড় দেন এবং নিজেস্ব পরিকল্পনা গ্রহণ করেন। তিনি স্বাধীনতা চত্ত্বর, আফ্রিকার সংহতি ভবন প্রভৃতি নির্মাণ করেন জাতীয়তাবোধ এবং আফ্রিকার জনগণের প্রতি সহমর্মিতা স্বরূপ।


title: আক্রা

text: বর্তমান আক্রা নগরটি ব্রিটিশ, ডেনিশ এবং ডাচদের তৈরি দূর্গকে কেন্দ্র করে গড়ে উঠেছে; ব্রিটিশ জেমস্ ফোর্ট-এর নিকটবর্তী জেমস্‌টাউন, ডেনিশ ফোর্ট ক্রিশ্টিয়ানবার্গ (বর্তমান: ওশু প্রাসাদ)-এর নিকটবর্তী ওশু এবং ডাচদের উশার ফোর্ট-এর নিকটবর্তী উশার টাউন।


title: ২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম শ্রীলঙ্কা ক্রিকেট দল

text: শ্রীলঙ্কা জাতীয় ক্রিকেট দল ১১ ডিসেম্বর, ২০১৩ থেকে ২০ জানুয়ারি, ২০১৪ তারিখ পর্যন্ত সংযুক্ত আরব আমিরাত সফর করে। পাকিস্তান জাতীয় ক্রিকেট দলের বিরুদ্ধে অনুষ্ঠিত সিরিজে দলটি ৩টি টেস্ট, ৫টি একদিনের আন্তর্জাতিক ক্রিকেট ও ২টি টুয়েন্টি২০ আন্তর্জাতিক ক্রিকেট অনুষ্ঠিত হয়। এছাড়াও পাকিস্তান দল আফগানিস্তানের বিপক্ষে একমাত্র টুয়েন্টি২০ আন্তর্জাতিকের মোকাবেলা করেছে।


title: আখতার হামিদ খান

text: আখতার হামিদ খান (, উচ্চারণ ; ১৫ জুলাই ১৯১৪ - ৯ অক্টোবর ১৯৯৯) ছিলেন একজন পাকিস্তানী সমাজ বিজ্ঞানী ও উন্নয়ণ কর্মী। কুমিল্লা মডেল (১৯৫৯) পরিকল্পনার জন্য তিনি রামোন ম্যাগসেসে পুরস্কার লাভ করেন এবং মিশিগান রাজ্য বিশ্ববিদ্যালয় তাকে সম্মানসূচক 'ডক্টরাল' ডিগ্রী প্রদান করে। রেল্ফ শুমেখার তার বইয়ে লিখেছেন: "তার স্কেন্ডিনেভিয়ান সহকর্মীরা এবং অন্যান্য উপদেষ্টারা তাকে নোবেল শান্তি পুরস্কারর জন্য মনোনীত করেছিলেন।"


title: পেড্রো দে বেটানকোর্ট

text: পেড্রো দে বেটানকোর্ট বা সেন্ট জোসেফ বেটানকুরের পিটার (, ) (জন্ম: ২১শে মার্চ, ১৬২৬ (তেনেরিফে) - মৃত্যু: ২৫শে এপ্রিল, ১৬৬৭ (অ্যান্টিগুয়া গুয়াতেমালা) ছিলেন একজন স্পেনীয় সন্ত এবং ধর্মপ্রচারক ছিল। তিনি "আমেরিকাসের আসসিসির সেন্ট ফ্রান্সিস" হিসাবে পরিচিত। এছাড়াও তাকে হেরমানো পেড্রো দে সান জোস বেটানকোর্ট বা আরও সহজভাবে হেরমানো পেড্রো, সান্টো হেরমানো পেড্রো, বা সান পেড্রো দে ভিলাফ্লোর বলা হত। এটি কানারি দ্বীপপুঞ্জ, গুয়াতেমালা ও মধ্য আমেরিকার প্রথম সেন্ট হয়। তিনি ক্ষতিগ্রত, দুর্বল এবং দরিদ্রের জন্য অনেক কাজ করে গিয়েছেন যা পরবর্তী শতাব্দীতে কলকাতায় মাদার টেরিজা করেছেন।


title: পেড্রো দে বেটানকোর্ট

text: পেড্রো তেনেরিফে দ্বীপের ভিলাফ্লোরতে জন্মগ্রহণ করেন। তিনি বর্তমান গ্রানাদিল্লা দে আবোনার পৌরসভার এল মেদানো শহরের নিকর্ট শুষ্ক অঞ্চলের একটি ছোট গুহার মধ্যে কিছু সময় কাটিয়েছেন। তিনি সেখানে একজন রাখাল বালক হিসেবে ২৩ বছর বয়স পর্যন্ত কাজ করেন। পরে তিনি গুয়াতেমালায় সরকারি সেবা জড়িত একজন আত্মীয় সাথে দেখা করার উদ্দেশ্যে রওনা হন। কিন্তু মাঝ পথে হাভানা, কিউবাতে আশার পরে তার টাকা শেষ হয়ে যায়। তিনি কিউবাতে কিছু সময় কাজ করার পরে পরবর্তী বছর সেই টাকা দিয়ে গুয়াতেমালা সিটিতে আসেন। তিনি এতো দুঃস্থ অবস্থায় গুয়াতেমালাতে এসে পৌছান যে, তিনি একটি রুটি বিতরনের সারিতে যোগ দেন যা ফ্রান্সিস্কান্স প্রতিষ্ঠিত করেছিল।


title: পেড্রো দে বেটানকোর্ট

text: তিনি অধিরভাবে একটি পুরোহিত হতে চেয়েছিল এবং শীঘ্রই গুরুগিরি জন্য পড়াশোনা আশা স্থানীয় জেসুইট কলেজ (সান বোরজিয়ার জেসুইট কলেজ) যে নাম নথিভুক্ত করেন। তিনি প্রায় অসুস্থায় পড়ে গিয়েছিলেন কিন্তু পরে তিনি স্বাস্থ্য পুনরুদ্ধার করতে পারেন। তিনি একজন আমেরিকাসে যিশুর জন্মবিষয়ক চিত্রের অকিস্থলের প্রধান প্রচারক।


title: পেড্রো দে বেটানকোর্ট

text: তিনি অন্যদের সাহায্য করার মত মহৎ কাজ করে গিয়েছেন। তার প্রকৃত এবং স্বার্থক কাজসমূহের মধ্যে অবহেলিতদের যেমন, কুষ্ঠরোগী, বন্দী, ক্রীতদাস এবং ভারতীয়দের জন্য বিশেষ সুবিধাপ্রাপ্ত এবং মানবাধিকারের জন্য অগ্রদূত হিসেবে কাজ করে গিয়েছেন।


title: পেড্রো দে বেটানকোর্ট

text: তিনি ৪১ বছর বয়সে অ্যান্টিগুয়া গুয়াতেমালায় মারা যান।


title: ইনস্টিটিউট অফ ইন্টারন্যাশনাল ল

text: ইনস্টিটিউট অফ ইন্টারন্যাশনাল ল ("Institut de droit international") আন্তর্জাতিক আইন সম্পর্কিত শিক্ষণ এবং উন্নয়নের জন্য প্রতিষ্ঠিত একটি সংগঠন যার সদস্যরা বিশ্বের বিভিন্ন দেশের প্রখ্যাত আইনজীবিগণ। এই সংস্থাটি ১৯০৪ সালে শান্তিতে নোবেল পুরস্কার লাভ করে।


title: ইনস্টিটিউট অফ ইন্টারন্যাশনাল ল

text: এই সংগঠনটি ১১জন প্রখ্যাত আইনজীবির সমন্বয়ে গঠিত হয় ৮ সেপ্টেম্বর ১৮৭৩ সালে বেলজিয়ামের জেন্ট শহরের "Salle de l'Arsenal"-এ।


title: ইনস্টিটিউট অফ ইন্টারন্যাশনাল ল

text: ১৮৭৩ সালে এর প্রতিষ্ঠাকালীন সদস্যগণ হলেন:


title: ইনস্টিটিউট অফ ইন্টারন্যাশনাল ল

text: এই ইনিস্টিটিউটটি একটি বার্ষিক প্রতিবেদন প্রকাশ করে।


title: জেন্ট

text: জেন্ট (; , ; , ) বেলজিয়ামের ফ্লেমিশ অঞ্চলে অবস্থিত একটি নগর এবং মিউনিসিপ্যালিটি। এটি পূর্ব ফ্লেন্ডার প্রদেশের রাজধানী এবং সর্ববৃহত্ শহর। এখানে একটি বন্দর এবং একটি বিশ্ববিদ্যালয় রয়েছে।


title: চিত্রা উড়ো টিকটিকি

text: উড়ো টিকটিকি (বৈজ্ঞানিক নাম:"Draco maculatus") যা চিত্রা উড়ন্ত টিকটিকি বা উড়ুক্কু গিরগিটি নামেও পরিচিত এক ধরনের টিকটিকি যা গাছ থেকে গাছে উড়ে যায়। এরা উড়ে উড়ে গাছ পরিবর্তন করে।


title: চিত্রা উড়ো টিকটিকি

text:
উড়ো টিকটিকি গড় উচ্চতা সাধারণত ২১ সেন্টিমিটার। এদের লেজ ও দেহের দৈর্ঘ্যের পার্থক্য আছে। এদের লেজ ১৩ সেন্টিমিটারের মত এবং দেহ ৮ সেন্টিমিটারের মত হতে পারে বা তারতম্য হতে পারে। দেহের দুপাশে ডানা দেখতে পর্দার মত। ওড়ার সময় উড়ো টিকটিকির পর্দা পরিলক্ষিত হয়। দেহের উপরিভাগ বাদামি রঙের এবং তাতে গাঢ় ফোঁটা দেখা যায়। দেহের নিচের অংশের রং উপরিভাগ থেকে ভিন্ন কিছুটা ফ্যাকাশে ধরনের। পর্দার ওপরটা লাল, হলুদ বা সবুজ রঙের এবং নিচের অংশ হলুদ রঙের হয়ে থাকে। ডানাওলা পর্দার ওপর ও নিচের দিকে কালো ফোঁটা দেখা যায়। এদের গলার নিচে একজোড়া থলে দেখা যায়, যা উত্তেজিত হলে ফুলিয়ে থাকে। এদের থলের রং হলুদ তবে গোড়ার দিকে নীল ফোঁটা থাকতে পারে। পুরুষ টিকটিকির থলে স্ত্রী টিকটিকি থেকে সাধারণত বড় হয়। মার্চ মাস থেকে জুন মাস এদের প্রজননকাল।
উড়ো টিকটিকি দক্ষিণ-পূর্ব এশিয়ায় পাওয়া যায়। বাংলাদেশ, ভারত, থাইল্যান্ড, মালয়েশিয়া, মিয়ানমার, চীন, কম্বোডিয়া ও লাওসে এদের দেখা মেলে।


title: চিত্রা উড়ো টিকটিকি

text: উড়ো টিকটিকি গাছে বাস করে। এরা নীরব ও লাজুক প্রকৃতির। বড় গাছে অনেক সময় জোড়ায় দেখা যায়। দিনের বেলায় সক্রিয় থাকে। গলার থলে ফোলালে সহজে খুঁজে পাওয়া যায়। এরা দেহের রংকে পরিবেশের সঙ্গে মিশিয়ে ফেলতে পারে সহজেই তাই এদের সাধারণত চোখে পড়ে না। উড়ো টিকটিকি বিভিন্ন ধরনের পোকামাকড় খায়। এরা পিঁপড়া খেতে পছন্দ করে।


title: স্ট্রাইপার

text: স্ট্রাইপার ক্যালিফোর্নিয়ার অরেঞ্জ কাউন্টির ক্রিস্টিয়ান গ্লাম মেটাল দল।


title: স্ট্রাইপার

text: ১৯৮৩ সালে ক্রিস্টিয়ান বিশ্বাসের উপর ভিত্তি করে দলটির নাম রাখা হয় স্ট্রাইপার। বিলবোর্ডের শীর্ষ রক অ্যালবামের তালিকায় ষষ্ঠ স্থানে অবস্থান করছে আশির দশকের অন্যতম মেটাল গানের দল স্ট্রাইপার। তাদের নো মোর হেল টু পে অ্যালবামটি এক সপ্তাহ ধরে এ তালিকায় আছে।


title: স্ট্রাইপার

text: বাইবেলের লাইন 'বাই হিজ স্ট্রাইপস উই আর হিলড' থেকে দলের নামকরণ করা হয়।


title: আবদুল হাই মাশরেকী

text: আবদুল হাই মাশরেকী (১ এপ্রিল ১৯০৯ - ৪ ডিসেম্বর ১৯৮৮) ছিলেন বাংলাদেশের একজন প্রখ্যাত লোক সাহিত্যিক এবং কবি। তিরিশ ও চল্লিশ দশকে তিনি সাহিত্য জগতে বেশ সাড়া জাগিয়েছিলেন। মূলত গ্রাম বাংলার সাধারণ মানুষদের জীবনগাঁথাই তার লেখনিতে স্থান পেয়েছিল। তার লেখা অসংখ্য পালাগান, দেশাত্ববোধক গান, কবিতা ও গণসংগীতের মধ্যে উল্লেখযোগ্য হল, ‘রাখাল বন্ধু’, ‘জরিনা সুন্দরী’, ‘আল্লা মেঘ দে ছায়া দে’, ‘ফান্দে পরিয়া বগা কান্দে রে’, ‘আমার কাখের কলশি’, 'হে আমার দেশ', 'কিছু রেখে যেতে চাই'সহ আরও অনেক।


title: আবদুল হাই মাশরেকী

text: তার লেখা ছিল সামাজিক বৈষম্য, অর্থনিীতি, ধর্মীয় ও বর্ণবাদের বিরোদ্ধে। বাংলা সাহিত্যের গবেষক মিহির আচার্য, ১৯১৭ সাল থেকে ১৯৩৬ সাল সময়কালের মধ্যে তিনজন প্রধান লোক কবির কথা উল্লেখ করেন যার মধ্যে আবদুল হাই মাশরেকী অন্যতম। অপর দুজন হলেন জসীম উদ্ দীন এবং বন্দে আলী মিয়া।


title: আবদুল হাই মাশরেকী

text: আবদুল হাই মাশরেকী ময়মনসিংহের ঈশ্বরগঞ্জ উপজেলার কাঁকনহাটি গ্রামে ১৯০৯ সালের ১ এপ্রিল (সার্টিফিকেট অনুসারে ১৯১৯) মামা বাড়িতে জন্মগ্রহণ করেন। তার পিতার নাম ওসমান গণি সরকার যিনি জমিদার বিরোধী আন্দোলনের একজন সক্রিয় কর্মী ছিলেন ও মাতা রহিমা খাতুন। শিক্ষাজীবনের প্রথমে দিকে তিনি ময়মনসিংহের আনন্দমোহন কলেজে ইন্টারমিডিয়েটে ভর্তি হয়েছিলেন কিন্তু পরবর্তীতে কলকাতা পাড়ি জমান।


title: আবদুল হাই মাশরেকী

text: অষ্টম শ্রেণীতে পড়ার সময় তার প্রথম গ্রন্থ ‘চোর’ (গল্প) প্রকাশিত হয়। কলকাতা থাকাকালীন তিনি এইচএমভি প্রতিষ্ঠানে চুক্তিভিত্তিতে গান লেখার কাজ করেন। ১৯৪৬ সালে কলকাতায় হিন্দু-মুসলিম দাঙ্গা শুরু হলে তিনি পূর্ববঙ্গে চলে আসেন এবং পরবর্তীতে ঢাকার এইচএমভির হয়ে চুক্তিভিত্তিক গান লিখলেও এখানে কর্মজীবন শুরু করেন শিক্ষকতার মাধ্যমে। তার কর্মজীবনের অধিকাংশ সময় কাটে শিক্ষকতা, জুট রেগুলেশন, দৈনিক বাংলা পত্রিকার সহ-সম্পাদক হিসেবে দায়িত্ব পালনের মাধ্যমে।


title: আবদুল হাই মাশরেকী

text: ১৯৭৬ সালে কর্মজীবন থেকে অবসর গ্রহণের পূর্বপর্যন্ত তিনি বাংলাদেশ কৃষি মন্ত্রনালয়ের ম্যাগাজিন ‘কৃষিকথার’ সম্পাদক হিসেবে দায়িত্ব নিযোজিত ছিলেন। কবি আবদুল হাই মাশরেকী ১৯৫২ সালের ভাষা আন্দোলনেও ঢাকা ও ময়মনসিংহ অঞ্চলে একজন সক্রিয় কর্মী হিসেবে বাংলা ভাষার দাবিতে সোচ্চার ছিলেন। তার লেখা ‘ওরে আমার ঝিলাম নদীর পানি’ ১৯৬৭-৬৮ সালে তৎকালীন পাকিস্তান সরকারের রাষ্ট্রীয় ‘তঘমাই ইমতিয়াজ’ পুরস্কার লাভ করে কিন্তু তিনি পুরস্কার প্রত্যাখ্যান করেছিলেন।


title: আবদুল হাই মাশরেকী

text: ১৯৪১ সালে তার লেখা ‘ফান্দে পরিয়া বগা কান্দে রে’ গানটিতে কণ্ঠ দেন উল্লেখযোগ্য কণ্ঠশিল্পী আব্বাসউদ্দীন আহমদ। ১৯৫০-এর দশকে তার অন্যতম উল্লেখযোগ্য দুটি লেখা “কুলসুম গল্প” এবং “বাউল মনের কথা” কলকাতার ননী ভৌমিক কর্তৃক রুশ ভাষায় অনুবাদ করা হয়। মূলত কলকাতাতে থাকাকালীনই তার লেখা কবিতা, গান, গল্প, নাটক ও প্রবন্ধ বিভিন্ন পত্রিকায় প্রকাশিত হয়। এসময়ই তার লেখা গানগুলো রেকর্ড আকারে প্রকাশিত হয় কলকাতায় ও দেশ বিভাগের পর বাংলাদেশেও প্রকাশ হতে শুরু করে। সেসময়ের বহুল প্রচারিত আকাশবাণী, তৎকালীন রেডিও পাকিস্তান ও বাংলাদেশ বেতারে নিয়মিত তার গান প্রচার করা হত।


title: আবদুল হাই মাশরেকী

text: মাশরেকী ১৯৮৮ সালের ৪ ডিসেম্বর নিজ বাড়িতে মৃত্যুবরণ করেন।


title: আবদুল হাই মাশরেকী

text: আবদুল হাই মাশরেকীর উল্লেখযোগ্য গ্রন্থসমূহের মধ্যে রয়েছে:


title: ক্যারল হ্যানিশ্চ

text: ক্যারল হ্যানিশ্চ () একজন আমূল নারীবাদী এবং নিউইয়র্ক বিপ্লবী নারী ও রেডস্টকিংসের সদস্য ছিলেন। তিনি বিখ্যাত ছিলেন ১৯৬৯ সনে লিখিত একই নামের নিবন্ধে "‘দ্য পারসোনাল ইজ পলিটিক্যাল’" বাগধারাটির জনপ্রিয়করণের জন্য। তিনি ১৯৬৮ সালে মিস আমেরিকা প্রতিবাদ সংগঠিত করেন এবং তিনি ছিলেন সেই চারজন নারীর একজন যারা বারান্দার ওপরে মিস আমেরিকা প্রতিযোগিতা থামানোর জন্য এটির বিরুদ্ধে একটি নারী-স্বাধীনতার ব্যানার টাঙিয়ে দেন।


title: জেমস হেক্‌ম্যান

text: জেমস জোসেফ হেক্‌ম্যান (জন্ম: ১৯ এপ্রিল ১৯৪৪) একজন মার্কিন নোবেল বিজয়ী অর্থনীতিবিদ। তিনি শিকাগো বিশ্ববিদ্যালয়ের অর্থনীতির "হেনরী স্লুট্জ ডিস্টিংগুয়িশ অধ্যাপক" হিসেবে, ডাবলিন বিশ্ববিদ্যালয় কলেজের বিজ্ঞান ও সমাজের অধ্যাপক হিসেবে এবং আমেরিকান বার ফাউন্ডেশনের একজন সিনিয়র গবেষক হিসেবে কর্মরত রয়েছেন।


title: জেমস হেক্‌ম্যান

text: তিনি ড্যানিয়েল ম্যাক্‌ফ্যাডেনের সাথে ২০০০ সালে অর্থনীতিতে নোবেল পুরস্কার লাভ করেছেন। তাকে বিশ্বের সবচেয়ে প্রভাবশালী ১০ জন অর্থনীতিবিদের একজন হিসেবে বিবেচনা করা হয়।


title: ড্যানিয়েল ম্যাক্‌ফ্যাডেন

text: ড্যানিয়েল লিটল ম্যাক্‌ফ্যাডেন (জন্ম: ২৯ জুলাই ১৯৩৭) একজন মার্কিন নোবেল বিজয়ী অর্থনীতিবিদ। তিনি সাউথার্ন ক্যারোলিনা বিশ্ববিদ্যালয়ের স্বাস্থ্য অর্থনীতির "প্রেসিডেন্সিয়াল অধ্যাপক" এবং ক্যালিফোর্নিয়া বিশ্ববিদ্যালয়ের স্নাতক স্কুলের অধ্যাপক।


title: ড্যানিয়েল ম্যাক্‌ফ্যাডেন

text: তিনি "বিচ্ছিন্ন পছন্দের বিশ্লেষণে তত্ত্ব প্রদান ও পদ্ধতি উন্নয়নের জন্য" জেমস হেক্‌ম্যানের সাথে ২০০০ সালে অর্থনীতিতে নোবেল পুরস্কার লাভ করেছেন।


title: সাবরিনা পড়শী

text: সাবরিনা পড়শী (জন্ম: ৩০ জুলাই, ১৯৯৬) একজন বাংলাদেশী সংগীতশিল্পী। ২০০৮ সালে চ্যানেল আইয়ের "ক্ষুদে গানরাজ"-এ ২য় রানার আপ হন তিনি। তার গ্রামের বাড়ি ব্রাহ্মণবাড়িয়া মৌলভী পাড়ায়। তিনি পপ ও আধুনিক ধারায় গান করেন। পড়শীর প্রথম রেকর্ডিং ছিল ২০০৯ সালে একটি সিনেমার জন্য। ২০১৭ সালে তিনি "কমল কুঁড়ি" নামে একটি গানের প্রতিযোগিতায় অংশ গ্রহণ করেন এবং "দেশের গান" বিভাগে বিজয়ী হন। বর্তমানে তিনি পড়ালেখা ও গান নিয়ে অনেক ব্যাস্ত সময় পার করছেন।


title: সাবরিনা পড়শী

text: পড়শী ১৯৯৬ সালের ৩০ জুলাই ঢাকায় জন্মগ্রহণ করেন। তাঁর বাবা প্রকৌশলী এহসান-উর-রশিদ এবং মা জুলিয়া হাসান গৃহিনী। তাঁর একমাত্র ভাইয়ের নাম সিয়াত এহসান স্বাক্ষর। তিনি অক্সফোর্ড ফাউন্ডেশন স্কুল, ভিকারুননিসা নূন স্কুল এবং ক্যাম্ব্রিয়ান স্কুল অ্যান্ড কলেজ থেকে মাধ্যমিক পড়াশোনা করেন।


title: সাবরিনা পড়শী

text: ছোট বেলা থেকে নাচের প্রতি আগ্রহী হয়ে নাচ শেখেন পড়শী। পরবর্তীতে ক্লাসিক্যাল সংগীত শেখা শুরু করেন। ২০০৭ সালে সরকারি ভাবে আয়োজিত "কমল কুড়ি" নামক সংগীত প্রতিযোগিতায় দেশের গান ক্যাটাগরিতে বিজয়ী হন তিনি। ২০০৮ সালে চ্যানেল আইয়ের "ক্ষুদে গানরাজ" নামক গানের প্রতিযোগিতায় ২য় রানার আপ হন তিনি।


title: সাবরিনা পড়শী

text:
২০০৮ সালে "ক্ষুদে গানরাজ"-এ ২য় রানার আপ হওয়ার মাধ্যমে মূলত সঙ্গীত কর্মজীবন শুরু করেন। ২০০৯ সালে তিনি তার একক অ্যালবাম "পড়শী" এর কাজ শুরু করেন। তিনি ৫ সঙ্গীত পরিচালক সঙ্গে অ্যালবাম তৈরির কাজ করেন। অ্যালবামটি ২০১০-এর ঈদ উল ফিতরে মুক্তি পায়।
প্রথম অ্যালবাম পর তিনি ২০১১ থেকে প্লেব্যাক গায়িকা হিসেবে কাজ করতে শুরু করেন। ১৪ ফেব্রুয়ারি ২০১২ তারিখে তার দ্বিতীয় একক অ্যালবাম "পড়শী ২" মুক্তি পায়। ২০১২ সালে পড়শী "বর্ণমালা" নামে একটি ব্যান্ড দল গঠন করেন।
২০১৩ সালের ঈদুল ফিতরে তার তৃতীয় একক অ্যালবাম "পড়শী ৩" মুক্তি পায়। এই অ্যালবামের "জনম জনম", 'হৃদয় আমার', 'লাভ স্টেশন" শীরোনামের গানগুলি বেশ জনপ্রিয়তা পায়।


title: সাবরিনা পড়শী

text: ২০১২ সালে তিনি 'বর্ণমালা' নামে একটি ব্যান্ড দল গড়ে তোলেন। বর্তমানে এ ব্যান্ড দলের সদস্যরা হলেন: পড়শী (ভোকাল), নাদিম আহমেদ, কাইয়ুম (ভোকাল ও কী-বোর্ড), মিঠু (প্যাড এন্ড ড্রামস), টিপু (লীড গীটার), অনির্বান, রিন্টু (বেস গীটার) ও ব্যান্ড ম্যানেজার হিসেবে আছেন তার ভাই স্বাক্ষর আহসান।


title: সোনাতাপাল

text: সোনাতাপাল হল ভারতের পশ্চিমবঙ্গ রাজ্যের বাঁকুড়া জেলার অন্তর্গত একটি স্থান। এটি বাঁকুড়া শহরের কাছে একতেশ্বর থেকে উত্তর-পূর্বে দ্বারকেশ্বর নদের তীরে অবস্থিত।


title: সোনাতাপাল

text: বাঁকুড়া জেলা ছিল জৈনধর্মের একটি গুরুত্বপূর্ণ কেন্দ্র। এই জেলায় জৈনদের একাধিক স্মারকের ধ্বংসাবশেষ দেখা যায়। সোনাতাপাল, বহুলাড়া, ধারাপাট, হাড়মাসড়া ও পরেশনাথের (অম্বিকানগরের কাছে) কাছে পাওয়া জৈন স্মারকগুলিকে এখন স্থানীয় হিন্দুরা হিন্দু দেবদেবী হিসেবে পূজা করে।


title: সোনাতাপাল

text: সোনাতাপালে একটি বিরাট মন্দির আছে। বিষ্ণুপুরের রাজারা এই মন্দিরটি নির্মাণ করিয়েছিলেন। মন্দিরটি বেশ শক্তপোক্ত ইঁটের তৈরি মন্দির। মন্দিরের কাছে নিচু জমিতে কিছু ঢিপি আছে। এই মন্দির ও ঢিপিগুলিকে শালিবাহনের নামের সঙ্গে যুক্ত করা হয়। স্থানীয় বিশ্বাস অনুযায়ী, নদীর কাছে যে ঢিপিটি রয়েছে, সেটি আসলে তাঁর "গড়" (দুর্গ) ছিল। কথিত আছে, এই অঞ্চলের আদি নাম হামিরডাঙা।


title: ছুরি

text: চাকু বা ছুরি বা ছোরা সাধারণত কোনকিছু কাটার কাজে ব্যবহার করা হয়। হাতলযুক্ত অথবা হাতলবিহীন এই যন্ত্রের অগ্রভাগ কাটার সুবিধার্থে তীক্ষ্ণ রাখা হয়। চাকু এবং চাকুসদৃশ বস্তুগুলো প্রায় ২.৫ মিলিয়ন বছর পূর্ব হতে ব্যবহার হয়ে আসছে যার প্রমান ওল্ডয়ান হাতিয়ারগুলোতেই পাওয়া যায়। প্রাচীনকালে পাথর, হাড়, চকমকি পাথর এবং অবসিডিয়ান (কালো রঙের কাচের মত একজাতীয় আগ্নেয় শিলা) দিয়েই প্রধানত চাকুর ফলক তৈরি করা হত। কিন্তু পরবর্তীতে প্রযুক্তির উন্নতির সাথে সাথে চাকুর ফলক তৈরির উপাদানগুলোর অনেক বিবর্তন হয়েছে। আধুনিককালে ব্যবহার এবং প্রয়োজন বিশেষে ব্রোঞ্জ, তামা, লোহা, ইস্পাত, সিরামিক এবং টাইটেনিয়াম দিয়েও চাকুর ফলক তৈরি করা হয়। অনেক সমাজেই চাকু তৈরির নিজস্ব পদ্ধতি আছে। মানবসমাজের প্রথম হাতিয়ার হিসেবে অনেক সমাজেই চাকুর আধ্যাত্মিক এবং ধর্মীয় তাৎপর্য রয়েছে।


title: বিষ্ণুপুর রেল স্টেশন

text: বিষ্ণুপুর রেল স্টেশন হল ভারতীয় রেলের খড়্গপুর-বাঁকুড়া-আর্দ্রা লাইন ও শেওড়াফুলি-বিষ্ণুপুর ব্রাঞ্চ লাইনের একটি জংশন স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় অবস্থিত। এই স্টেশন মন্দির-নগরী বিষ্ণুপুর ও তার আশেপাশের এলাকাগুলিকে রেল পরিষেবা দেয়।


title: বিষ্ণুপুর রেল স্টেশন

text: ১৯০১ সালে খড়্গপুর-মেদিনীপুর ব্রাঞ্চ লাইন চালু হয়। বাঁকুড়া জেলার উপর বেঙ্গল নাগপুর রেলের মেদিনীপুর-ঝরিয়া সম্প্রসারিত অংশটি চালু হয় ১৯০৩-০৪ সালে।


title: বিষ্ণুপুর রেল স্টেশন

text: শেওড়াফুলি-বিষ্ণুপুর ব্রাঞ্চ লাইনের বিষ্ণুপুর-গোকুলনগর-জয়পুর সেক্টরটির সম্পূর্ণ হওয়ার কথা ২০০৯-১০ সালের রেল বাজেটে উল্লেখ করা হয়েছে। এই লাইনের কিছু অংশের কাজ এখন নির্মাণাধীন।


title: বিষ্ণুপুর রেল স্টেশন

text: আর্দ্রা-ভেদুয়াসোল সেক্টরটির বৈদ্যুতিকীকরণ হয় ১৯৯৭-৯৮ সালে। ১৯৯৮-৯৯ সালে ভেদুয়াসোল-শালবনি সেক্টরের বৈদ্যুতিকীকরণ সম্পূর্ণ হয়।


title: বঙ্গে জৈনধর্ম

text: পুরাতাত্ত্বিক প্রমাণ থেকে জানা যায় প্রাচীন কালে জৈনধর্ম ছিল বঙ্গ অঞ্চলের অন্যতম প্রধান ধর্মবিশ্বাস।


title: বঙ্গে জৈনধর্ম

text: সরাক হল বিহার, পশ্চিমবঙ্গ, ওড়িশা ও ঝাড়খণ্ডের একটি জৈন সম্প্রদায়। এই সম্প্রদায় প্রাচীন কাল থেকেই জৈনধর্মের অনুগামী। যদিও পশ্চিম, উত্তর ও দক্ষিণ ভারতের মূল জৈনধর্মাবলম্বী জনগোষ্ঠীর থেকে এরা বিচ্ছিন্ন।


title: বঙ্গে জৈনধর্ম

text: জৈন পণ্ডিত ভদ্রবাহু ছিলেন দ্বিতীয় লৌহাচার্য ও "কল্পসূত্র" গ্রন্থের রচয়িতা। রমেশচন্দ্র মজুমদারের মতে, সম্ভবত তিনি ছিলেন এই সরাক সম্প্রদায়ভুক্ত। সরাকরা ছিল কৃষিজীবী ও কুশিদজীবী। এদের নিজস্ব ভূসম্পত্তি ছিল।


title: বঙ্গে জৈনধর্ম

text: সরাক সম্প্রদায় এখনও নিরামিশাষী। যদিও এই ধর্মের অন্যান্য সম্প্রদায়ে এই প্রথা নেই। সরাকদের প্রিয় পৃষ্ঠপোষক সন্ত হলেন পার্শ্বনাথ। তারা নমোকার মন্ত্র আওড়ায়। "কল্পসূত্র" মতে, ২৪তম তীর্থঙ্কর মহাবীর বঙ্গ অঞ্চলে এসেছিলেন।


title: বঙ্গে জৈনধর্ম

text: ইখতিয়ার উদ্দিম মুহাম্মদ বিন বখতিয়ার খিলজির বিজয়াভিযানের পর অবশিষ্ট ভারতের জৈন সম্প্রদায়ের সঙ্গে এই সম্প্রদায়ের সম্পর্ক বিচ্ছিন্ন হয়ে যায়। মারাঠা সাম্রাজ্যে পারওয়ার মঞ্জু চৌধুরীকে (১৭২০-১৭৮৫) কটকের শাসনকর্তা নিযুক্ত করা হলে দিগম্বর বুন্দেলখণ্ড জৈনদের সঙ্গে এই সম্প্রদায়ের পুনরায় যোগাযোগ হয়।


title: বঙ্গে জৈনধর্ম

text: ২০০৯ সালের হিসেব অনুযায়ী, পশ্চিমবঙ্গ, বিহার ও ঝাড়খণ্ডের অধিবাসী ১৬৫ জন সরাক জৈন শ্রবণবেলগোলায় তীর্থযাত্রায় এসেছিলেন। শ্রবণবেলগোলায় সরাক জৈনদের স্বাগত জানানোর জন্য বিশেষ অনুষ্ঠানের আয়োজন করা হয়েছিল।


title: বঙ্গে জৈনধর্ম

text: সরাক পুরুলিয়ার প্রাচীনতম বাসিন্দা। এবং বলতে গেলে এরাই মানভূমে আসা আদি আর্য। এই জাতিটি আদিতে এতদঞ্চলে অর্থাৎ ছোটনাগপুর মাভূমি অঞ্চলে লৌহগলানো এবং তাম্র ব্যবসার কার্যে নিযুক্ত ছিল। সেকালে এই এলাকায় ছিল দুটি বিখ্যাত তাম্রখনি তামাজুড়ি এবং তামাখুন । এই দুই খনি থেকেতাম্র আকরিক সংগ্রহ করে তারা তৈলকম্প বন্দর ( বর্তমানে যা রঘুনাথপুর ২ নং ব্লকের অন্তর্গত তেলকুপি) হয়ে নদীপথে বা সড়ক পথে পৌঁছে যেত তাম্রলীপ্তে। জৈন শ্রাবক শব্দের অপভ্রংশ সরাক।O Malley,L.S.S প্রনীত District Gazetteers VOL-XX-1919 গ্রন্থে বলা হয়েছে - " The name sarawak,serak or sarak is clearly a corruption of Sravak the sanskrit Word "


title: বঙ্গে জৈনধর্ম

text: "মানভুম জেলার ভূগোল ও ইতিবৃত্ত" গ্রন্থে শ্রী বিমলাপ্রসাদ চট্টোপাদ্ধায় স্পষ্টই লিখেছেন "খৃষ্টপূর্ব পাঁচ ছয় শত বৎসর পূর্ব হইতে সপ্তম শতাব্দী পর্যন্ত এই জেলায় সরাকদিগের প্রাধ্যান ছিল। সরাকেরা জৈন ছিলেন।


title: বঙ্গে জৈনধর্ম

text: সরাকের বর্তমান পরিস্থিতিঃ- সহজ সরল এই অনাড়ম্বর জাতিটি মানভূমে জৈন ও হিন্দু উভয় সংস্কৃতিকে আকড়ে ধরে আদর্শ নাগরিক জীবন যাবন করছে। আজ এই জাতিটিকে উন্নয়নের লক্ষ্যে পৌঁছে দিতে পশ্চিমবঙ্গ রাজ্যের পুরুলিয়া জেলা ও ঝাড়খন্ড রাজ্যের বোকার জেলার সমস্ত সরাক জাতিকে নিয়ে ২০১৪ সালে প্রতিষ্ঠিত হয়েছে "সরাক সমাজ উন্নয়ন সমিতি" ইতিমধ্যে নানান উন্নয়ন তথা সংস্কারমূলক কাজে হাত দিয়েছে এই সমিতি ।সরাক সমাজে পণপ্রথা আজ ভয়ঙ্কর ব্যধির আকার ধারন করেছে। সমাজের যুবকদের বিনাপণে বিবাহে উৎসাহ দিতে গ্রামে গ্রামে আলোচনা সভা ,পথনাটক এবং যে সকল যুবক বিনাপণে বিবাহবন্ধনে আবদ্ধ হচ্ছেন তাঁদেরকে "সরাকশ্রী"সম্মানে সম্মানিত করছে সমিতির পক্ষ থেকে। এছাড়াও সমাজের শিক্ষা বিস্তারের লক্ষে সমস্ত শিক্ষককে নিয়ে গঠিত হয়েছে "টিচার্স ফোরাম" এই ফোরামের সাথে যুক্ত সমস্ত শিক্ষক বিনা পারিশ্রমিকে ছাত্র ছাত্রীদের কোচিং দেন। যে সকল গ্রামে পাঠাগার নেই সেই সকল গ্রামে সরাক সমাজ উন্নয়ন সমিতির পক্ষ থেকে " সরাক সম্প্রীতি পাঠাগার" তৈ্রি করা হয়েছে।তৈ্রি হয়েছে অল ইন্ডিয়া জৈন মাইনরিটি সেল (সরাক সমাজ বিভাগ) ।এছাড়াও সাহিত্য সংস্কৃতিতে নিয়োজিত সরাক ব্যক্তিকে প্রদান করা হচ্ছে " সরাক গৌ্রব" সম্মান। ২০১৪ সালে এই সম্মান পেয়েছেন " সরাক জাতির হারানো ইতিহাস" পুস্তকের লেখক অমরেন্দ্রনাথ সরাক। ৬০ বৎসরের উর্ধ্বে বিশিষ্ট সরাক ব্যক্তিদের দেওয়া হয় "সমাজসেবী " সম্মান।এবং এই সকল সম্মান দেওয়া হয় প্রতি বৎসর "মহা সম্মেলনের দিন।২০১৪ সাল থেকে সমিতির দায়িত্ব নিয়েছেন ২০১৪ সম্পাদক- শ্রীলোক মাজী , সভাপতি -অপূর্ব মন্ডল, ২০১৫- সম্পাদক- রামনারয়ন মাজী, সভাপতি- তারাপদ মাজী, ২০১৬- সম্পাদক- তারকনাথ মাজী, সভাপতি- তারাপদ মাজী, টিচার্স ফোরাম - সম্পাদক- বীরেশ লায়েক, সভাপতি- ভূদেব চন্দ্র মন্ডল , অল ইন্ডিয়া জৈন মাইনরিটি সেল ( সরাক সমাজ বিভাগ) এর দায়িত্ব শ্রীলোক মাজী।


title: বঙ্গে জৈনধর্ম

text: সর্বোপরি সরাক জাতির নিজস্ব ইতিহাস,কৃষ্টি এবং বিশেষত্বগুলি উজ্জীবিত রাখতে সরাক সমাজ উন্নয়ন সমিতি চালিয়ে যাচ্ছে আপ্রাণ প্রচেষ্টা।


title: জঙ্গলমহল

text: জঙ্গল মহল হল ভারতের পশ্চিমবঙ্গ রাজ্যের বীরভূম, বাঁকুড়া, পশ্চিম মেদিনীপুর ঝাড়গ্রাম ও ছোটোনাগপুর মালভূমির বন ও পর্বতময় অংশটির নাম। অষ্টাদশ শতাব্দীতে এই অঞ্চল ব্রিটিশ শাসনাধীনে আসার পর এই নাম চালু হয়। সেযুগে জঙ্গল তরাই নামে পরিচিত অঞ্চলে এই জেলা অবস্থিত ছিল। এই অঞ্চলটি ছিল ঘন বনাকীর্ণ এবং সাঁওতাল অধ্যুষিত।


title: জঙ্গলমহল

text: ১৮০৫ সালে অষ্টাদশ রেগুলেশন পাস হওয়ার পর বর্ধমান, বীরভূম, বাঁকুড়া ও মেদিনীপুর জেলার মেজিস্ট্রেটের এক্তিয়ারভুক্ত এলাকা বিচ্ছিন্ন করে জঙ্গল মহল জেলা গঠিত হয়। এই জেলা একটি পৃথম ম্যাজিস্ট্রেটের এক্তিয়ারে আসে। ২৩টি পরগনা ও মহল নিয়ে এই জেলা গঠিত হয়েছিল। ১৮৩৩ সালের ত্রয়োদশ রেগুলেশন পাস হওয়ার পর জঙ্গল মহল জেলা ভেঙে যায়। সেনপাহাড়ি, শেরগড় ও বিষ্ণুপুর এস্টেট বর্ধমান জেলার অধিভুক্ত হয়। অবশিষ্ট অঞ্চল নিয়ে মানভূম জেলা গঠিত হয়।


title: জঙ্গলমহল

text: পরবর্তীকালে অবশ্য বর্ধমান জেলা ভেঙে বীরভূম, বর্ধমান, বাঁকুড়া ও মেদিনীপুর জেলা গঠিত হয়। ১৯১১ সালে বাংলা ও বিহার ভেঙে দুটি পৃথক প্রদেশ গঠন করা হলে বীরভূম, বর্ধমান, বাঁকুড়া ও মেদিনীপুর জেলা বাংলার অন্তর্ভুক্ত হয় এবং মানভূম জেলা বিহারের অন্তর্ভুক্ত হয়। ভারত স্বাধীন হওয়ার পর মানভূম জেলার পুরুলিয়া মহকুমাটি নবগঠিত পশ্চিমবঙ্গ রাজ্যের অন্তর্ভুক্ত হয় এবং পুরুলিয়া জেলা গঠিত হয়। বর্তমানে মানভূম জেলাটি দ্বিধাবিভক্ত হয়ে পূর্ব মানভূম ও পশ্চিম মানভূম জেলা গঠিত হয়। এই দুই জেলা এখন ঝাড়খণ্ড রাজ্যের অন্তর্গত। মেদিনীপুর জেলাটি দ্বিধাবিভক্ত হয়ে পূর্ব মেদিনীপুর ও পশ্চিম মেদিনীপুর জেলা গঠিত হয়েছে। পশ্চিমবঙ্গের বাঁকুড়া, পুরুলিয়া ও পশ্চিম মেদিনীপুর , ঝাড়গ্রাম জেলার অন্তর্গত অঞ্চলটিকে কথ্যভাষায় এখনও “জঙ্গল মহল” বলে উল্লেখ করা হয়।


title: ওন্দা সমষ্টি উন্নয়ন ব্লক

text: ওন্দা সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বাঁকুড়া সদর মহকুমার একটি প্রশাসনিক বিভাগ। এই ব্লক ওন্দা থানার অধীনস্থ। এই ব্লকের সদর ওন্দা।


title: ওন্দা সমষ্টি উন্নয়ন ব্লক

text: ওন্দা অক্ষ-দ্রাঘিমাংশে অবস্থিত


title: ওন্দা সমষ্টি উন্নয়ন ব্লক

text: ওন্দা ব্লকের আয়তন ৫০২.২০ বর্গকিলোমিটার


title: ওন্দা সমষ্টি উন্নয়ন ব্লক

text: ওন্দা ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: চিঙ্গানি, চূড়ামণিপুর, কল্যাণী, কাঁটাবেড়িয়া, লোদোনা, মাজদিয়া, মেদিনীপুর, নাকাইজুড়ি, নিকুঞ্জপুর, ওন্দা ১, ওন্দা ২, পুনিশোল, রামসাগর, রতনপুর ও সানতোড়।


title: ওন্দা সমষ্টি উন্নয়ন ব্লক

text: ২০০১ সালের জনগণনা অনুসারে, ওন্দা ব্লকের মোট জনসংখ্যা ২১৯,৮৪৫। এর মধ্যে ১১২,৪২৯ জন পুরুষ ও ১০৭,৪১৬ জন মহিলা। ১৯৯১-২০০১ দশকে এই ব্লকের জনসংখ্যা বৃদ্ধির হার ছিল ১৫.০৬%। দশকীয় বৃদ্ধির হার ১৫.১৫%। উল্লেখ্য, সারা পশ্চিমবঙ্গে দশকীয় বৃদ্ধির হার উক্ত দশকে ছিল ১৭.৮৪%।


title: ওন্দা সমষ্টি উন্নয়ন ব্লক

text: ওন্দা ২ গ্রাম পঞ্চায়েতের অধীনস্থ বহুলাড়া গ্রামে সিদ্ধেশ্বর শিবের মন্দিরটি এই অঞ্চলের একটি বিখ্যাত দর্শনীয় স্থান। এটি একটি ইঁট-নির্মিত রেখ দেউল। মন্দিরটি পাল যুগে নির্মিত হয়েছিল। এটি বাঁকুড়া ও বিষ্ণুপুরের মাঝামাঝি অঞ্চলে অবস্থিত। ওন্দা রেল স্টেশন থেকে বহুলাড়ার দূরত্ব ৫ কিলোমিটার।


title: ওন্দা সমষ্টি উন্নয়ন ব্লক

text: দোলযাত্রা উপলক্ষে ওন্দায় ৯ দিন ধরে একটি দোল মেলা হয়। মেদিনীপুর গ্রাম পঞ্চায়েতের দাতিনা গ্রামের উপরপাড়ায় বুদ্ধপূর্ণিমা উপলক্ষে ৫ দিন ধরে মেলা হয়।


title: মল্লভূম

text:
মল্লভূম হল অধুনা ভারতের পশ্চিমবঙ্গ রাজ্যের বাঁকুড়া জেলার অন্তর্গত বিষ্ণুপুর শহরের মল্ল রাজবংশ কর্তৃক শাসিত প্রাচীন একটি রাজ্য।
বিষ্ণুপুর ও তার পার্শ্ববর্তী অঞ্চলকে মল্লভূম বলা হত। অধুনা বাঁকুড়া থানার মূল অঞ্চলটি (ছাতনা, ওন্দা, বিষ্ণুপুর, কোতুলপুর ও ইন্দাস বাদে) মল্লভূম রাজ্যের অন্তর্গত ছিল। অতীতে বিষ্ণুপুর রাজ্যের বিস্তার অনেক বেশি ছিল। উত্তরে সাঁওতাল পরগনার দামিন-ই-কোহ থেকে দক্ষিণে মেদিনীপুর জেলা পর্যন্ত এই রাজ্য প্রসারিত ছিল। বর্ধমান জেলার পূর্ব অংশ ও ছোটোনাগপুর মালভূমির কিছু অংশ এই রাজ্যের অন্তর্গত ছিল।


title: মল্লভূম

text: বিষ্ণুপুরের রাজাদের বলা হত মল্ল রাজা। সংস্কৃত ভাষায় "মল্ল" শব্দের অর্থ কুস্তিগির। তবে এই অঞ্চলের মাল উপজাতির নামের সঙ্গে এই নামের যোগ থাকা সম্ভব।


title: মল্লভূম

text: খ্রিস্টীয় সপ্তম শতাব্দী থেকে ব্রিটিশ শাসন শুরুর আগে পর্যন্ত প্রায় ১০০০ বছর বাঁকুড়া জেলার ইতিহাস মল্লভূম রাজ্যের উত্থানপতনের সঙ্গে অঙ্গাঙ্গীভাবে জড়িত। বিপত্তারিণী দেবীর কিংবদন্তিটি এই মল্লরাজাদের সঙ্গে যুক্ত।


title: মোহাম্মদ আবুল বাশার

text: মোহাম্মদ আবুল বাশার মুন্সী (জন্ম: ১৯৩৫ - মৃত্যু: ডিসেম্বর ১০, ১৯৭১) বাংলাদেশের স্বাধীনতা যুদ্ধে অংশগ্রহণকারী একজন শহীদ মুক্তিযোদ্ধা। যুদ্ধে অসামান্য বীরত্বের জন্য তাঁকে বীর প্রতীক উপাধিতে ভূষিত করা হয়।


title: মোহাম্মদ আবুল বাশার

text:
মোঃ আবুল বাশার মুন্সি নোয়াখালী জেলার চাটখিল উপজেলার (তৎকালীন নোয়াখালীর সুধারাম পরগনায়) বদলকোট উত্তরপাড়া মুন্সী বাড়িতে জন্ম গ্রহণ করেন। তিনি পীরে কামেল আলহাজ্ব হযরত মাওলানা তায়ীন উল্লাহ মুন্সীর (তয়নুল্লা মুন্সী) একজন সুযোগ্য আওলাদ মোঃ আব্দুল লাতিফ মুন্সীর ২য় ছেলে।
এ যোগদান করেন।


title: মোহাম্মদ আবুল বাশার

text: ছাত্র জীবন শেষে মোঃ আবুল বাশার মুন্সি তৎকালীন বাংলাদেশ রাইফেলস (বিডিআর) এ যোগদান করেন।


title: মোহাম্মদ আবুল বাশার

text: ১৯৭৩ সালের ১৫ ডিসেম্বর সরকারি গেজেট নোটিফিকেশন অনুযায়ী বাংলাদেশের স্বাধীনতা যুদ্ধের সাতজন বীর সন্তানকে মরণোত্তর "বীর প্রতীক" উপাধীতে ভূষিত করা হয়।


title: উইজার্ড জ্যাকাম

text: উইজার্ড জ্যাকাম (সি. ১৪৯০-১৫২৩) ছিলেন একজন ফ্রিজীয় সামরিক কমান্ডার, সেনাপতি ও আর্মার ব্ল্যাক হুপের সদস্য। তিনি ছিলেন পিয়ের গ্যারলফস দনিয়ার লেফটেনান্ট ও সেক্সন এবং ডাচ হানাদারের বিরুদ্ধে লড়াই করেছেন। ১৫২০ সালে দনিয়া মৃত্যুবরণ করার পর জ্যাকাম, দনিয়ার স্থলাভিষিক্ত হন।


title: উইজার্ড জ্যাকাম

text: ১৪৯০ সালে জ্যকাম একটি বড় ও সরল কৃষক পরিবারে জন্মগ্রহন করেন। তিনি ছিলেন ক্রুসেডের যুদ্ধে অংশগ্রহনকারী নাইটদের বংশধর। তার পিতার দিকের একজন পূর্বপুরুষ এন্টিওচের অবরোধে মৃত্যুবরণ করেছিলেন।


title: উইজার্ড জ্যাকাম

text: পিয়েরে গ্যারলফস দনিয়া ও জ্যাকাম একত্রে তাদের মাতৃভূমি ফ্রিজিয়াকে ডাচ দখলদারীদের কাছ থেকে মুক্ত করার জন্য লড়াই করেছেন। প্রথমে মেদেমব্লিক এলাকাটি সেক্সনদের দ্বারা দখল হয়, এরপর ডাচরা এলাকাটি জয় করে। দনিয়া ও জ্যাকামের উদ্দেশ্য ছিলো এলাকাটি স্বাধীন করা। দনিয়ার নেতৃত্বে, তারা সাধারনত গেরিলা আক্রমণ চালাতো ও কয়েকটি সফল অভিযানও পরিচালনা করেন। এরমধ্যে উল্লেখযোগ্য মেদেমব্লিক শহর ও দুটি হল্যান্ডিক ক্যাসল অবরোধ। তাদের সবচেয়ে বড় সাফল্য আসে সমুদ্রে, যাইহোক দনিয়া ও জ্যাকাম দুজন মিলে মোট ২৮টি ডাচ জাহাজ ডুবিয়ে দেন; যার ফলে দনিয়া "ক্রস অফ দ্য ডাচম্যান" উপাধিতে পরিচিতি লাভ করেন।


title: উইজার্ড জ্যাকাম

text: ১৫১৯ সালের দিকে দনিয়ার স্বাস্থ্য খারাপ হতে শুরু করে ও তিনি বিদ্রোহী কমান্ডার থেকে অবসর নেন। ১৫২০ সালে তিনি মারা যাওয়ার পর জ্যাকাম বিদ্রোহীদের কমান্ডার হিসেবে অভিষিক্ত হন। তিনি নেতৃত্ত্ব গ্রহণ করে বাহিনীর সৈন্য সংখ্যা ৪০০০ এ উন্নীত করেন। জ্যাকাম যদিও কিছু বিজয় অর্জন করেন কিন্তু তিনি ছিলেন আগের কামান্ডারের চেয়ে অনেক ধীর ও ধীরে ধীরে তার সৈন্য সংখ্যা কমতে শুরু করে। জ্যাকাম ও তার সৈন্যরা জলদস্যুতায় যোগদান করেন; তারা ফ্রিজিয়ার অনেক গ্রামে লুটতরাজ করেন, ফলে তিনি তার নিজের জনগণের কাছেই বিশ্বাস ও সমর্থন হারান। ফলে তিনি বিভিন্ন স্থানে পরাজিত হতে থাকেন।


title: উইজার্ড জ্যাকাম

text: কয়েকটি ধারাবাহিক পরাজয়ের পর তিনি ও তার অবশিষ্ঠ সেনাসদস্যদের ১৫২৩ সালে গ্রেফতার করে ফ্রিজিয়ার লিউয়ার্ডেনে আনা হয়। সেখানে প্রকাশ্যে তাদের শিরোচ্ছেদ করা হয়। জ্যাকাম ও বিদ্রোহীদের মৃত্যুর সাথে সাথে ফ্রিজিয়ার বিদ্রোহেরও অবসান হয়। এটি ছিলো ফ্রিজিয়ার ইতিহাসে সর্বশেস বিদ্রোহ।


title: আল ফাতেহ্ গ্র্যান্ড মসজিদ

text: আল-ফাতেহ্ মসজিদ, (, উচ্চারণঃ "মাসজিদ আল ফতিহ্"), যা আল-ফাতেহ্ গ্র্যান্ড মসজিদ এবং আল-ফতেহ্ ইসলামিক সেন্টার নামেও পরিচিত; বাহরাইনের মানামায় অবস্থিত পৃথিবীর অন্যতম বৃহত্তম মসজিদ। এর আয়তন ৬ হাজার ৫শ বর্গমিটার এবং একই সাথে ৭ হাজার মানুষের ধারণের ক্ষমতা রাখে এই মসজিদ। এই মসজিদটি ১৯৮৬ সালে শেখ ঈসা ইবনে সালমান আল খলিফার আমলে নির্মিত হয় এবং নাম দেয়া হয় ২০০৬ সালে।


title: কলিঙ্গ

text: কলিঙ্গ (, দেবনাগরী: कलिङ्ग,) ছিলো ভারতীয় উপমহাদেশের একটি প্রাচীন রাজ্য যা ভারতের মধ্য-পূর্বাঞ্চলের ওড়িশা, অন্ধ্রপ্রদেশের উত্তরাংশ এবং মধ্য প্রদেশের কিয়দাংশ নিয়ে গঠিত ছিলো বলে ধারণা করা হয়। এই রাজ্যটি অর্থনৈতিকভাবে ছিলো সমৃদ্ধ এবং এর ভূমি ছিলো উর্বর মৃত্তিকায় আচ্ছাদিত, যা দামোদর/গঙ্গা নদী থেকে গোদাবরী নদী পর্যন্ত এবং পশ্চিমে বঙ্গোপসাগর থেকে অমরকণ্টক পর্বতমালা পর্যন্ত বিস্তৃত ছিলো। খ্রিস্টপূর্ব ২৬৫ সালে এই অঞ্চলটি মগধ সাম্রাজ্যের অধিপতি মৌর্য সম্রাট অশোক কর্তৃক আক্রান্ত হলে কলিঙ্গের যুদ্ধের সূচনা ঘটে এবং তাতে ব্যাপক ক্ষয়ক্ষতি ও রক্তপাত ঘটে; যার ফলশ্রুতিতে সম্রাট অশোক বৌদ্ধ ধর্ম গ্রহণ করে বুদ্ধের অহিংসার বানী প্রচারে আত্মনিয়োগ করেন।


title: কলিঙ্গের যুদ্ধ

text: কলিঙ্গ যুদ্ধ খ্রিস্টপূর্ব ২৬১ সালে সংগঠিত হয়, যখন সম্রাট অশোক কলিঙ্গ আক্রমণ করেন। অশোক সিংহাসনে আরহনের বারো বছর পরে এই অভিযান পরিচালনা করেন। কলিঙ্গ যুদ্ধে অসংখ্য জীবনহানির ঘটনায় অশোক মর্মাহত হন এবং বৌদ্ধ ধর্ম গ্রহণ করে অহিংস নীতি প্রচারে মনোনিবেশ করেন।


title: কলিঙ্গের যুদ্ধ

text: কলিঙ্গের যুদ্ধের সঠিক কারণ জানা যায় না। তবে ধারণা করা হয়, মৌর্য্য সম্রাট অশোকের কোন ভাই কলিঙ্গ রাজ্যে আশ্রয় নেন। তার প্রতিশোধ নেবার জন্য অশোক কলিঙ্গ আক্রমণ করেন। খ্রিষ্টপূর্ব ২৬৫ অব্দে দয়া নদীর নিকটবর্তী ধৌলি পাহাড়ের কাছে মৌর্য্য ও কলিঙ্গ বাহিনীর মধ্যে ভীষণ রক্তক্ষয়ী যুদ্ধ হয়। দু'দলের প্রচুর হতাহতের মাধ্যমে অশোক কলিঙ্গ জয় করতে সক্ষম হন। এই যুদ্ধে কলিঙ্গ বাহিনীর ১,০০,০০০ সেনা ও মৌর্য বাহিনীর ১০,০০০ সেনা নিহত হয় ও অসংখ্য নর-নারী আহত হয়। যুদ্ধের বীভত্সতা সম্রাট অশোককে বিষাদগ্রস্থ করে তোলে এবং তিনি যুদ্ধের পথত্যাগ করে বৌদ্ধধর্ম গ্রহণ করে অহিংসার পথে সাম্রাজ্য পরিচালনের নীতি গ্রহণ করেন।


title: কলিঙ্গের যুদ্ধ

text: সম্রাট অশোকের দ্বারা কলিঙ্গ আক্রমণের কারণগুলি রাজনৈতিক ও অর্থনৈতিক উভয়ই ছিল। কলিঙ্গ একটি সমৃদ্ধ অঞ্চলের অন্তর্ভুক্ত ছিল যা শান্তিপূর্ণ এবং দক্ষ শিল্পী ব্যক্তিদের স্থান ছিল। উৎকল নামে পরিচিত, সেই অঞ্চলের জনগন ভারতবর্ষের মধ্যে প্রথম বাণিজ্যের জন্য দক্ষিণ-পূর্ব এশিয়ার উপকূলবর্তী অঞ্চলের দেশগুলিতে ভ্রমণ করতেন। এই কারণে, কলিঙ্গে গুরুত্বপূর্ণ বন্দর এবং একটি শক্তিশালী নৌবাহিনী ছিল। তাদের একটি উন্মুক্ত সংস্কৃতি ছিল এবং তার অভিন্ন নাগরিক কোর্ড ব্যবহার করত।


title: কলিঙ্গের যুদ্ধ

text: ৩২১ খ্রিষ্টপূর্বাব্দে সাম্রাজ্যের পতন না হওয়া পর্যন্ত কলিঙ্গ নন্দ সাম্রাজ্যের শাসন অধীন ছিল। অশোকের পিতামহ চন্দ্রগুপ্ত মৌর্য পূর্বে কলিঙ্গ জয় করার চেষ্টা করেছিলেন, কিন্তু তিনি সেক্ষেত্র ব্যর্থ হয়েছিলেন। অশোক স্বাধীন সাম্রাজ্য জয় করার জন্য নিজেই নিজেকে প্রস্তুত করেছিলেন বলে অনুমান করেছিলেন যে তিনি সিংহাসনে সুরক্ষিতভাবে প্রতিষ্ঠিত আছেন। কলিঙ্গ হল উপকূলীয় ওড়িশার একটি প্রাচীন নাম।


title: কলিঙ্গের যুদ্ধ

text: ২৬১ খ্রিস্টপূর্বাব্দে অশোকের রাজত্বের নবম বছরে কলিঙ্গ যুদ্ধ সম্ভবত শুরু হয়। তার পিতার মৃত্যুর পর সিংহাসনের জন্য রক্তাক্ত যুদ্ধের পর, অশোক কলিঙ্গ জয় লাভে সফল হন - কিন্তু যুদ্ধের বর্বরতার পরিণতিটি অশোকের যুদ্ধ সম্পর্কিত মতামত পাল্টে দেয় যুদ্ধের পর এবং কলিঙ্গ যুদ্ধে জয় লাভ করেও তিনি কোন নতুন যুদ্ধে সম্মতি দেননি।


title: কলিঙ্গের যুদ্ধ

text: অশোক যুদ্ধে রক্তপাত দেখেছেন এবং অনুভব করেছেন যে তিনি ধ্বংসের কারণ। কুলিঙ্গের সমগ্র এলাকা লুঠ করা হয় এবং কলিঙ্গ ধ্বংস হয়ে যায়। অশোকের পরবর্তী কতিপয় শাস্ত্র বলে যে, কলিঙ্গের যুদ্ধে প্রায় ১০০,০০০ মানুষ মারা গিয়েছিল এবং প্রায় সমান সংখ্যক অশোকের সেনাবাহিনী ছিল, যদিও ওড়িয়া জনগণের মধ্যে পৌরাণি কাহিনী অনুযায়ী এবং কলিঙ্গের বংশধরদের দাবি অনুযায়ী এই সংখ্যাগুলি অশোকের দ্বারা অত্যন্ত বেশি অতিরঞ্জিত করা হয়ে ছিল। পৌরাণিক কাহিনী অনুযায়ী, কলিঙ্গ সৈন্যবাহিনী দুইবার ধ্বংস হয়েছিল। হাজার হাজার পুরুষ ও নারীকে নির্বাসিত করা হয়।


title: কলিঙ্গের যুদ্ধ

text: অশোকের কলিঙ্গ যুদ্ধের প্রতিক্রিয়াটি অশোকের শিলা লিপিতে লিপিবদ্ধ করা হয়েছে। কলিঙ্গের যুদ্ধ অশোককে বৌদ্ধ ধর্মবিরোধী থেকে অহিংস (অহিংস) এবং ধার্মিক-বিজয় (ধর্মের মাধ্যমে বিজয়) দ্বারা বাকি জীবনকে উৎসর্গ করতে অনুপ্রানিত করে। কলিঙ্গ বিজয়ী হওয়ার পর, অশোক সাম্রাজ্যের সামরিক সম্প্রসারণ শেষ করেন এবং ৪০ বছরেরও বেশি সময় ধরে শান্তি, সাদৃশ্য ও সমৃদ্ধির যুগ শুরু করেন। অঞ্চলের মৌখিক ইতিহাস থেকে জানা যায় যুদ্ধের পর বৌদ্ধের প্রতি তাঁর নিষ্ঠা তৈরি করেছে একটি মহিলা যিনি তার কাছে গিয়ে বলেন, "আপনার যুদ্ধের কারণে আমার বাবা, স্বামী, এবং পুত্রকে আমি হারিয়েছি। এখন আমি কি জন্য জীবিত থাকব?


title: নিউ এম্পায়ার সিনেমা

text: নিউ এম্পায়ার সিনেমা হল কলকাতার নিউ মার্কেট এলাকায় শ্রীরাম আর্কেটের উল্টোদিকে হুমায়ুন প্লেসে অবস্থিত একটি সিঙ্গল স্ক্রিন সিনেমা হল। এই হলটি লাইটহাউস সিনেমার কাছে অবস্থিত।


title: নিউ এম্পায়ার সিনেমা

text:
নেপালের প্রাক্তন স্বরাষ্ট্রমন্ত্রী শামসের জং বাহাদুর রানা কলকাতায় ৪৫টি সম্পত্তি কিনেছিলেন। তার মধ্যে একটি ছিল নিউ এম্পায়ার থিয়েটার।
নিউ এম্পায়ার সিনেমা অডিটোরিয়ামটি স্থাপিত হয়েছিল ১৯৩২ সালে। এই থিয়েটারের প্রধান নকশাকার ছিলেন এ. ডে বইস শ্রোসব্রি। সেই সময়ে এখানে ব্যালে ও নাটক মঞ্চস্থ হল ইয়েহুদি মেনুহিন, জুবিন মেহতা, উদয় শংকর, অমলা শংকর, বহুরূপী প্রমুখেরা এখানে অনুষ্ঠান করেছিলেন। ১৯৩২ সালে রবীন্দ্রনাথ ঠাকুরের পরিচালনায় "নটীর পূজা" এখানেই চলচ্চিত্রায়িত হয়েছিল।


title: নিউ এম্পায়ার সিনেমা

text: ১৯৬০-এর দশকের গোড়ার দিকে এখানে নাটকের পাশাপাশি সিনেমা দেখানো শুরু হয়। এই দশকের শেষ দিকেই এই হলটি পুরোদস্তুর সিনেমা হলে রূপান্তরিত হয়।


title: নিউ এম্পায়ার সিনেমা

text: ২০০২ সালে এই হলের নিকটবর্তী লাইটহাউস হলটি বন্ধ করে দেওয়া হয়। তবে ২০১২ সালের জুলাই মাসের তথ্য অনুসারে, নিউ থিয়েটার চালু আছে। বর্তমানে এই হলটি ১০০০ দর্শকাসন-বিশিষ্ট। হল কর্তৃপক্ষ ডোমিনোজ, কেএফসি, ব্যারিস্তা প্রভৃতি খাবারের দোকান চালানোর মাধ্যমে তাদের আর্থিক সামর্থ্য ধরে রেখেছে।


title: আর্থার জুমারমান

text: আর্থার জুমারমান (; জন্ম: ৫ অক্টোবর, ১৮৬৪ - মৃত্যু: ৬ জুন, ১৯৪০) জার্মানির বিশিষ্ট রাজনীতিবিদ। তদানীন্তন ২২ নভেম্বর, ১৯১৬ থেকে ৬ আগস্ট, ১৯১৭ মেয়াদকালে জার্মান সাম্রাজ্যের পররাষ্ট্রমন্ত্রী ছিলেন। এছাড়াও, জুমারমান টেলিগ্রাম বিষয়ের সাথে তাঁর নাম সংযুক্ত হয়ে আছে। তাঁরই প্ররোচনায় মার্কিন যুক্তরাষ্ট্র ১৯১৪ থেকে ১৯১৮ সময়কালের মধ্যে সংঘটিত প্রথম বিশ্বযুদ্ধে সরাসরি জড়িয়ে পড়তে বাধ্য হয়েছিল। আয়ারল্যান্ড ও ভারতের বিদ্রোহীদের পাশাপাশি জার শাসনামলে সমাজতন্ত্রপন্থী বলশেভিকদের সহযোগিতায় তিনি জড়িত ছিলেন। তিনি ‘জুমারমান নোট’ শিরোনামে জনপ্রিয় গ্রন্থের লেখক ছিলেন। তাঁকে বিংশ শতকের সবচেয়ে ধ্বংসাত্মক মনোভাবসম্পন্ন ব্যক্তি হিসেবে বিবেচনা করা হয়।


title: আর্থার জুমারমান

text: পূর্ব প্রুশিয়ার (বর্তমান পোল্যান্ডের ওলেকো) মারগ্রাবোয়া এলাকায় জন্মগ্রহণকারী জুমারমান কনসুলারের কর্মজীবন শেষে ১৯০১ সালে কূটনৈতিক শাখায় স্থানান্তরিত হন। গতিলিয়েব ফন জাগো’র অবসর নেয়ার কারণে জুমারমান বিদেশী রাষ্ট্রের সাথে ব্যাপকভাবে সম্পর্ক গড়ে তোলেন। ভারপ্রাপ্ত সচিব হিসেবে তিনি সম্রাট দ্বিতীয় উইলহেম এবং চ্যান্সেলর থিওবল্ড ফন বেথমান হলওয়েগের সিদ্ধান্তের সাথে একাত্মতা পোষণ করে অস্ট্রিয়া-হাঙ্গেরিকে সমর্থন জানান। সারায়েভোয় আর্চডিউক ফ্রান্সিস ফার্দিনান্দের হত্যাকাণ্ডের পর অস্ট্রিয়া-হাঙ্গেরি সার্বিয়ার উপর ব্যাপক চাপ প্রয়োগ করে। এরফলে রাশিয়া বেশ ক্রুদ্ধ হয়। জুমারমান খসড়া বার্তা টেলিগ্রামের মাধ্যমে জার্মানির সিদ্ধান্ত ভিয়েনায় জানায়। এরফলে সঙ্কট ঘণীভূত হতে থাকে যা পরবর্তীতে যুদ্ধ আকারে ছড়িয়ে পড়ে। প্রথম বিশ্বযুদ্ধের প্রথমদিকে তিনি জার্মানির পররাষ্ট্রমন্ত্রী ছিলেন। এ সময়ে তিনি মেক্সিকোকে স্পর্শকাতর প্রস্তাবনা প্রদান করেছিলেন যা ছিল মার্কিন যুক্তরাষ্ট্রের বিপক্ষে অবস্থান সংক্রান্ত।


title: গাজিয়াবাদ জেলা

text: গাজিয়াবাদ জেলা হল ভারতের উত্তরপ্রদেশ রাজ্যের মেরঠ বিভাগের একটি জেলা। এই জেলাটি দিল্লি জাতীয় রাজধানী অঞ্চলের শহরতলি এলাকায় অবস্থিত। জেলার সদর শহর হল গাজিয়াবাদ। ২০১১ সালের জনগণনা অনুসারে, জনসংখ্যার হিসেবে এই জেলা উত্তরপ্রদেশের ৭১টি জেলার মধ্যে তৃতীয় স্থানের অধিকারী (এলাহাবাদ ও মোরাদাবাদের পরেই)।


title: গাজিয়াবাদ জেলা

text: ১৭৪০ সালে মুঘল সেনাবাহিনীর সেনাপতি দ্বিতীয় গাজিউদ্দিন সিদ্দিকি ফিরোজ জং (১৭০৯-১৭৫২) এই শহর প্রতিষ্ঠা করেন। তিনি নিজের নামানুসারে এই শহরের নাম রেখেছিলেন “গাজিউদ্দিননগর”। পরে রেললাইন পাতার সময়, এই শহরের নাম ছোটো করে রাখা হয় “গাজিয়াবাদ”। শহরটি দিল্লির সীমান্তবর্তী। এই শহরটিকে “উত্তরপ্রদেশের প্রবেশদ্বার” বলা হয়। ১৯৭৬ সালে মেরঠ জেলা ভেঙে গাজিয়াবাদ জেলা গঠিত হয়েছিল।


title: গাজিয়াবাদ জেলা

text: ২০১১ সালের জনগণনা অনুসারে, গাজিয়াবাদ জেলার জনসংখ্যা ৪,৬৬১,৪৫২। এই আয়তন আয়ারল্যান্ড রাষ্ট্রের আয়তনের প্রায় সমান। এই জনসংখ্যা মার্কিন যুক্তরাষ্ট্রের সাউথ ক্যারোলিনা রাজ্যের জনসংখ্যার প্রায় সমান। জনসংখ্যার হিসেবে, এই জেলা ভারতের ৬৪০টি জেলার মধ্যে ২৮তম স্থানের অধিকারী। জেলার জনঘনত্ব । ২০০১-২০১১ দশকে জেলায় জনসংখ্যা বৃদ্ধির হার ৪১.৬৬%। এই জেলায় লিঙ্গানুপাতের অনুপাত প্রতি ১০০০ পুরুষে ৮৭৮ জন নারী। জেলার সাক্ষরতার হার ৮৫%।


title: ইসলামি অর্থনীতি

text: ইসলামী অর্থনীতি () হলো কুরআন ও সুন্নাহ মোতাবেক অর্থনৈতিক লেনদেন ব্যবস্থা। ইসলামী কৃষ্টি ও তামাদ্দুন সমৃদ্ধ যে অর্থনৈতিক ব্যবস্থা গড়ে উঠেছে তাই ইসলামী অর্থনীতি। প্রখ্যাত সমাজ বিজ্ঞানী ইবনে খালদুন বলেন- ইসলামী অর্থনীতি হলো জনসাধারণের সাথে সম্পর্কিত বিজ্ঞান। মহান সৃষ্টিকর্তা আল্লাহর নীতি-পদ্ধতি অনুসরণে সৃষ্টির লালন-পালনের যাবতীয় জাগতিক সম্পদের সামগ্রিক কল্যাণধর্মী ব্যবস্থাপনাই ইসলামী অর্থনীতি। প্রখ্যাত অর্থনীতিবিদ ডঃ এম নেজাতুল্লাহ সিদ্দিকী বলেন- "ইসলামী অর্থনীতি সমকালীন অর্থনৈতিক চ্যালেঞ্জ মোকাবেলায় মুসলিম চিন্তাবিদদের জবাব"। ডঃ এম এ মান্নান বলেন- "ইসলামী অর্থনীতি হলো একটি সামাজিক বিজ্ঞান যা কুরআন ও সুন্নাহর আলোকে মানুষের অর্থনৈতিক সমস্যাবলি নিয়ে আলোচনা করে"।


title: ইসলামি অর্থনীতি

text: মাওলানা হিফযুর রহমান (র.) বলেন, "শরী'আতের পরিভাষায়, যে বিদ্যা বা জ্ঞানের মাধ্যমে এমন সব উপায় সম্বন্ধে জ্ঞাত হওয়া যায়; যার দ্বারা ধন-সম্পদ আহরণ ও ব্যয়ের উপযুক্ত ও সঠিক ,পন্থা এবং বিনষ্ট হওয়ার প্রকৃত কারণ নির্দেশ করা হয়, তাকে 'ইসলামী অর্থনীতি' (ইলমুল ইকতিসাদ) বলা হয় ।"


title: ইসলামি অর্থনীতি

text: ঈমান ও আমলের ক্ষেত্রে যেমনিভাবে আল্লাহর বিধান মেনে চলা আবশ্যক, অনুরূপভাবে অর্থ উপার্জন ও ব্যয় এবং ব্যবসা-বাণিজ্য পরিচালনার ক্ষেত্রেও আল্লাহর বিধান মেনে চলা আবশ্যক । অর্থনৈতিক জীবনে যাতে ভারসাম্য ক্ষুণ্ন না হয় এর জন্য হালাল-হারামের বিধান প্রবর্তন করা হয়েছে । গরীব যেন অনাহারে-অর্ধাহারে মারা না যায় সেজন্য যাকাত, উশর, খারাজ ইত্যাদির বিধান রাখা হয়েছে । এমনিভাবে ধনবৈষম্য সৃষ্টিকারী শোষণমূলক সুদ, জুয়া, লটারী, কালোবাজারী, মওজুদদারী, ওজনে কম দেওয়া, ভেজাল ইত্যাদি উপার্জনের পন্থাকে হারাম করা হয়েছে । বস্তুত ইসলামী অর্থব্যবস্থায় কোনোরূপ যুলুম, শোষণ, বঞ্চনা ও বৈষম্যের অবকাশ নেই । মদীনার ইসলামী রাষ্ট্রে এর বাস্তবতা দেখা যায় । যে আরবের অধিবাসীরা একসময় বৈষম্য ও দারিদ্রের শিকার ছিল, ইসলামী অর্থনীতির স্পর্শে মাত্র কয়েক বছরের মধ্যেই তাঁদের আর্থ-সামাজিক অবস্থাতে এমন পরিবর্তন সাধিত হলো যে, যাকাতের অর্থ নেওয়ার মতোও কাউকে পাওয়া যেত না ।


title: ইসলামি অর্থনীতি

text: ইসলামিক অর্থনীতির মৌলিক রূপরেখা হলো-


title: ইসলামি অর্থনীতি

text: কিছু মুসলিম পন্ডিতের মত অনুযায়ী, মূলত সাতটি প্রধান মূলনীতি হল ইসলামী অর্থনীতির মৌলিক ভিত্তি। এই মূলনীতিগুলোর নিরিখেই অর্থনীতির সকল কর্মকৌশল, কর্মপদ্ধতি ও কর্মদ্যোগ নির্ধারিত ও পরিচালিত হয়ে থাকে। এগুলো যথাক্রমে:


title: ইম্পেরিয়াল কলেজ লন্ডন

text:
ইম্পেরিয়াল কলেজ লন্ডন (আনুষ্ঠানিকভাবে দ্য ইম্পেরিয়াল কলেজ অব সায়েন্স, টেকনোলজি অ্যান্ড মেডিসিন) যুক্তরাজ্যের লন্ডনে অবস্থিত একটি সরকারি বিশ্ববিদ্যালয়। এটি বিজ্ঞান, প্রকৌশল, চিকিৎসাবিজ্ঞান ও ব্যবসায় শিক্ষায় গুরুত্বারোপ করে। এই বিশ্ববিদ্যালয়কে বিশ্বের মর্যাদাপূর্ণ বিশ্ববিদ্যালয়ের একটি হিসেবে গণ্য করা হয়।
ইম্পেরিয়ালের প্রধান ক্যাম্পাস সেন্ট্রাল লন্ডনের দক্ষিণ কেনসিংটনে অবস্থিত। এর মূলত চারটি অনুষদ যার অধীনে ৪০টির বেশি বিভাগ, ইন্সটিটিউট ও গবেষণা কেন্দ্র রয়েছে।
ইম্পেরিয়াল ধারাবাহিকভাবেই বিশ্বের শীর্ষস্থানীয় বিশ্ববিদ্যালয়গুলোর মধ্যে র‍্যাংক পায়।


title: আলিগড় জেলা

text: আলিগড় জেলা (হিন্দি अलीगढ़ ज़िला, উর্দু: علی گڑھ ضلع) হল ভারতের উত্তরপ্রদেশ রাজ্যের আলিগড় বিভাগের অন্তর্গত একটি জেলা। এই জেলার জেলা সদর হল আলিগড়। আলিগড় মুসলিম বিশ্ববিদ্যালয় এই জেলায় অবস্থিত।


title: আলিগড় জেলা

text: ২০১১ সালের জনগণনা অনুসারে, আলিগড় জেলার জনসংখ্যা ৩,৬৭৩,৮৪৯। এই জনসংখ্যা মরিটানিয়া রাষ্ট্রের বা মার্কিন যুক্তরাষ্ট্রের ওকলাহামা রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৭৬তম। এই জেলার জনঘনত্ব । এই জেলার ২০০১-২০১১ দশকে জনসংখ্যা বৃদ্ধির হার ২২.৭৮%। আলিগড় জেলার লিঙ্গানুপাতের হার প্রতি ১০০০ পুরুষে ৮৭৬ জন নারী।


title: উদয়গিরি এবং খণ্ডগিরি গুহা

text:
উদয়গিরি এবং খণ্ডগিরি গুহা () হলো কিছুটা প্রাকৃতিক এবং কিছুটা কৃত্রিমভাবে সৃষ্ট কতগুলি গুহার সমষ্টি যার প্রত্মতাত্ত্বিক, ঐতিহাসিক এবং ধর্মীয় দিক থেকে বিশেষ গুরুত্ব রয়েছে এবং এর অবস্থান ভারতের ওড়িশা প্রদেশের ভুবনেশ্বর শহরের নিকটে। গুহাগুলি "উদয়গিরি" এবং "খণ্ডগিরি" নামক পাশাপাশি অবস্থিত দুটি পাহাড়ের গায়ে সৃজিত, যাদেরকে হাথিগুম্ফা শিলালিপিতে "কুমারী পর্বত" নামে চিহ্নিত করা হয়েছে। এই গুহাগুলো চমত্কারভাবে খনন করা। এগুলো কলিঙ্গ রাজ খারবেলের রাহত্বকালীন সময় জৈন সাধুগণের আস্তানা হিসেবে ব্যবহৃত্ হতো বলে ধারণা করা হয়। "উদয়গিরি" পাহাড়ে ১৮ টি এবং "খণ্ডগিরি" পাহাড়ে ১৫ টি গুহা রয়েছে।
উদয়গিরি এবং খণ্ডগিরি গুহায় প্রবেশমূল্য নিম্নরূপ:


title: উদয়গিরি এবং খণ্ডগিরি গুহা

text: এই স্থাটি সূর্যোদয় থেকে সূর্যাস্ত পর্যন্ত পর্যটক/দর্শকদের জন্য খোলা থাকে।


title: অ্যানাস

text:
অ্যানাস ইংরেজিতে Anas, অ্যানাটিডি গোত্রের একটি গণের নাম। মাঝারি আকারের হাঁস; চকাচকির চেয়ে খাটো পা ও লেজ; পা দেহের অনেক পিছনে অবস্থিত; মাটিতে হাঁটার সময় অনেক বেশি হেলেদুলে চলতে হয়; পায়ের সামনের অংশে বর্ম থাকে; ডুবুরি হাঁসের চেয়ে পায়ের পিছনের আঙুলে পর্দা কম।
পৃথিবীতে ৪২ প্রজাতি, বাংলাদেশে ১০ প্রজাতি।


title: গৌতম বুদ্ধ নগর জেলা

text: গৌতম বুদ্ধ নগর জেলা (, ) হল ভারতের উত্তরপ্রদেশ রাজ্যের একটি জেলা। এযেজেলার কিছু অংশ দিল্লি জাতীয় রাজধানী অঞ্চলে অবস্থিত। গ্রেটার নইডা এই জেলার সদর শহর। এটি দেশের দ্রুত বর্ধনশীল জেলাগুলির একটি।


title: গৌতম বুদ্ধ নগর জেলা

text: ২০১১ সালের জনগণনা অনুসারে, গৌতম বুদ্ধ নগর জেলার জনসংখ্যা ১,৬৭৪,৭১৪। ভারতের ৬৪০টি জেলার মধ্যে এই জেলার স্থান ২৯৪তম। জেলার জনঘনত্ব । জেলায় লিঙ্গানুপাতের হার প্রতি ১০০০ পুরুষে ৮৫২ জন মহিলা। ২০০১-২০১১ দশকে জেলায় জনসংখ্যা বৃদ্ধির হার ৩৯.৩২%। জেলার সাক্ষরতার হার ৮২.২%।


কুন-দ্গা'-র্গ্যাল-ম্ত্শান-দ্পাল-ব্জাং-পো () (১১৮২ - ১২৫১) তিব্বতী বৌদ্ধধর্মের অন্যতম প্রধান ধর্মসম্প্রদায় সা-স্ক্যা ধর্মসম্প্রদায়ের ষষ্ঠ সা-স্ক্যা-খ্রি-'দ্জিন ছিলেন। সংস্কৃত ভাষায় তাঁর জ্ঞানের জন্য তিনি সাক্য পন্ডিত হিসেবে পরিচিত ছিলেন।


কুন-দ্গা'-র্গ্যাল-ম্ত্শান-দ্পাল-ব্জাং-পো সা-স্ক্যা ধর্মসম্প্রদায়ের তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোর পৌত্র ও চতুর্থ সা-স্ক্যা-খ্রি-'দ্জিন ব্সোদ-নাম্স-র্ত্সে-মো এবং পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের ভ্রাতা দ্পাল-ছেন-'ওদ-পোর () পুত্র ছিলেন। তাঁর মাতার নাম ছিল মা-গ্চিগ-ন্যি-থ্রি-ছাম ()।


কুন-দ্গা'-র্গ্যাল-ম্ত্শান-দ্পাল-ব্জাং-পো পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের প্রধান শিষ্য ছিলেন। তিনি গ্সাং-ফু বৌদ্ধবিহারের বৌদ্ধ ভিক্ষু শু-স্তোন-র্দো-র্জে-ক্যাব্স () ছাড়াও ৎশুর-স্তোন-গ্ঝোন-নু-সেং-গে () এবং জি-বো-লহে-পা-ব্যাং-ছুব-'ওদ () নামক বৌদ্ধ পন্ডিত তাঁকে শিক্ষাদান করেন। তিনি বিখ্যাত কাশ্মীরি বৌদ্ধ পন্ডিত শাক্যশ্রীভদ্রের নিকট ১২০৮ খ্রিষ্টাব্দে দীক্ষাগ্রহণ করে তাঁর নিকট অভিধর্ম, বিনয়, প্রজ্ঞাপারমিতা, মধ্যমক, ব্যাকরণ, তর্কবিদ্যা ও কাব্যশাস্ত্র সম্বন্ধে শিক্ষালাভ করেন। ১২৪০ খ্রিশটাব্দে সাক্য পন্ডিত স্ক্যিদ-গ্রোং যাত্রা করে তর্কযুদ্ধে হরিনন্দ নামক বৌদ্ধ পন্ডিতকে পরাজিত করেন।


title: কুন-দ্গা'-র্গ্যাল-ম্ত্শান-দ্পাল-ব্জাং-পো

text: ১২৪৪ খ্রিষ্টাব্দে মঙ্গোল সম্রাট ওগেদেই খানের পুত্র খোদান খানের আমন্ত্রণে সাক্য পন্ডিত তাঁর ভ্রাতা ব্সোদ-নাম-র্গ্যাল-ম্ত্শানের () দুই পুত্র 'গ্রো-ম্গোন-ছোস-র্গ্যাল-'ফাগ্স-পা () এবং ফ্যাগ-না-র্দো-র্জেকে () সঙ্গে নিয়ে তিন বছর ধরে লিয়াংঝৌ যাত্রা করেন। লিয়াংঝৌ পৌঁছে তিনি খোদান খানের চর্মরোগের চিকিৎসা করে তাঁকে নিরাময় করেন। খোদান খান তাঁর প্রভাবে প্রভাবিত হয়ে বৌদ্ধ ধর্ম গ্রহণ করেন এবং সাক্য পন্ডিতকে তিব্বতের শাসনকর্তা নিযুক্ত করলে তিনি তিব্বতের অন্যান্য নেতাদেরকে মঙ্গোল সম্রাটের কাছে সমর্পণ করার অনুরোধ করেন। কিন্তু এই আবেদনে বিশেষ সাড়া পাওয়া যায় নি। যাই হোক, সাক্য পন্ডিতের সঙ্গে খোদান খানের সম্পর্ক তিব্বতের রাজনৈতিক ইতিহাসে ম্ছোদ-য়োন () বা পুরোহিত ও পৃষ্ঠপোষকের সম্পর্কের সূচনা করেন।


text: তিনি প্রায় একশতের ওপর গ্রন্থ রচনা করেন। তাঁর উল্লেখযোগ্য রচনাগুলি হল-সাক্য পন্ডিত শাক্যশ্রীভদ্রের সাথে ধর্মকীর্তির প্রমাণবার্ত্তিকা এবং সংঘশ্রীর সাথে শঙ্করানন্দের প্রমাণবার্ত্তিকাটীকা অনুবাদ করেন। তিনি চন্দ্রগোমীর সংক্ষিপ্তপ্রনিধান, অমরসিংহের অমরকোশ ও দন্ডীনের কাব্যদর্শও অনুবাদ করেন। তাঁর অন্যান্য অনুবাদকর্মগুলি হল আর্যগুহ্যমণিতিলক্তন্ত্র, আর্যবজ্রপাতালতন্ত্ররাজ, গণচক্রবিধি, সর্বতথাগতকায়বাকচিত্ত গুহ্যালঙ্করাব্যূহতন্ত্ররাজ, যুগনদ্ধপ্রকাশসেকপ্রক্রিয়া, বজ্রকীলমূলান্তরা প্রভৃতি।


title: টাডোর্না

text: টাডোর্না () অ্যানাটিডি গোত্রের একটি গণের নাম। আকার ও স্বভাব রাজহাঁসের মত; ঠোঁট ছোট, গোড়া উঁচু, উপরে উত্তল, আগা চ্যাপ্টা, ঠোঁটের আগার কাঁটা হঠাৎ নিচে বাকানো; ঠোঁটের গোড়া থেকে নাসিকার দৈর্ঘ্য ঠোঁটের এক-তৃতীয়াংশেরও কম; ডানা দীর্ঘ ও সুচালো; ১৪ পালকের লেজটি গোলাকার। এই গণে পৃথিবীতে ৭ প্রজাতি, বাংলাদেশে ২ প্রজাতি রয়েছে। এগুলো হলো


title: হাথিগুম্ফা শিলালিপি

text: হাথিগুম্ফা শিলালিপি ভারতের উড়িষ্যা রাজ্যের ভুবনেশ্বর শহরের নিকটবর্তী উদয়গিরি পাহাড়ের দক্ষিণ দিকে অবস্থিত "হাথিগুম্ফা" নামক চৌদ্দ নম্বর গুহার দেওয়ালে উত্কীর্ণ একটি প্রাচীন শিলালিপি। এই শিলালিপি মধ্য-পশ্চিম প্রাকৃত ভাষায় ব্রাহ্মী লিপিতে খ্রিস্টপূর্ব দ্বিতীয় শতকে কলিঙ্গ সম্রাট খারবেল কর্তৃক উত্কীর্ণ হয়।


title: হাথিগুম্ফা শিলালিপি

text: ১৮২০ খ্রিস্টাব্দে এ. স্টার্লিং "এশিয়াটিক রিসার্চেস" নামক পত্রিকায় ও "অ্যান অ্যাকাউন্ট, জিওগ্রাফিক্যাল, স্ট্যাটিস্টিক্যাল অ্যান্ড হিস্টরিক্যাল অব ওড়িশা অর কটক" () নামক তাঁর গ্রন্থে এই শিলালিপি সম্বন্ধে তথ্য প্রকাশ করেন। জেমস প্রিন্সেপ এই লিপির পাঠোদ্ধার করেন যা ১৮৩৭ খ্রিস্টাব্দে জার্নাল অব দ্য এশিয়াটিক সোসাইটি অব বেঙ্গলে প্রকাশিত হয়, কিন্তু লিপিতে উল্লিখিত শাসকের নাম "ঐর" বলায় প্রিন্সেপের পাঠোদ্ধার ত্রুটিযুক্ত হয়। ১৮৭১ খ্রিস্টাব্দে এইচ. লক এই লিপির একটি ছাঁচ প্রস্তুত করেন যা বর্তমানে কলকাতা শহরের ভারতীয় সংগ্রহালয়ে সংরক্ষিত রয়েছে। ১৮৭৭ খ্রিস্টাব্দে আলেকজান্ডার কানিংহাম "কর্পাস ইন্সক্রিপ্টিওনাম ইন্ডিক্যারাম" নামক পত্রিকায় এই লিপি প্রকাশ করেন। ১৮৮০ খ্রিস্টাব্দে রাজেন্দ্রলাল মিত্র "অ্যান্টিকুইটিজ অব ওড়িশা" নামক পত্রিকায় লিপিটির সামান্য পরিবর্তিত পাঠোদ্ধার প্রকাশিত করেন।


title: হাথিগুম্ফা শিলালিপি

text: গুজরাটি পন্ডিত ভগবানলাল ইন্দ্রজী এই শিলালিপির প্রথম সঠিক পাঠোদ্ধার করেন, যা তিনি ষষ্ঠ আন্তর্জাতিক প্রাচ্যবিদদের কংগ্রেসে উপস্থাপন করেন। ভগবানলাল ইন্দ্রজী প্রথম ব্যক্তি ছিলেন যিনি, লিপিতে উৎকীর্ণ শাসকের নাম খারবেল ঘোষণা করেন। ভগবানলাল ইন্দ্রজীর পাঠোদ্ধারে বেশ কিছু সন্দেহের অবকাশ থাকায় ঐতিহাসিক ভিনসেন্ট স্মিথ এই শিলালিপির পাঠোদ্ধারের জন্য কাশীপ্রসাদ জয়সওয়ালকে অনুরোধ করলে তিনি দুই বছর ধরে এই লিপি পাঠোদ্ধার ও সংস্কার করেন।


title: হাথিগুম্ফা শিলালিপি

text: হাথিগুম্ফা শিলালিপি থেকে জানা যায় যে, চেত রাজবংশের কলিঙ্গাধিপতি মহারাজ মহামেঘবাহন খারবেল পনেরো বছর বয়সে যুবরাজ হিসেবে অভিষিক্ত হন এবং চব্বিশ বছর বয়সে সিংহাসনলাভ করেন। এই লিপি জৈন নমোকার মন্ত্রের মত একটি শ্লোক (নমো অরহন্তানং।। নমো সবসিধানং।। ; ) দিয়ে শুরু হয়েছে। লিপির ভাষ্য নিম্নরূপ:-রাজত্বের চতুর্থ বছরের কিছু অংশ, সপ্তম, নবম এবং ত্রয়োদশ হতে সপ্তদশ বছরের বর্ণনা অস্পষ্ট বলে পাঠোদ্ধার করা সম্ভব হয়নি। তবুও কাশীপ্রসাদ জয়সওয়াল কিছু অংশের পাঠোদ্ধারে সক্ষম হয়েছিলেন। তাঁর মতে চতুর্দশ বছরে পান্ড্য রাজা, ষোড়শ বছরে মৌর্যকাল বা মৌর্যাব্দ এবং ১৬৪ বছরের উল্লেখ রয়েছে, যদিও অধ্যাপক রমাপ্রসাদ চন্দ সহ অনেক ঐতিহাসিক মৌর্যাব্দ এবং ১৬৪ বছরের উল্লেখ সম্বন্ধে সন্দেহ প্রকাশ করেছেন।


title: খারবেল

text: খারবেল () প্রাচীন কলিঙ্গ রাজ্যের মহামেঘবাহন রাজবংশের তৃতীয় এবং সর্বশ্রেষ্ঠ সম্রাট ছিলেন। ভারতের উড়িষ্যা রাজ্যের রাজধানী ভুবনেশ্বর শহরের নিকটবর্তী উদয়গিরি পাহাড়ের দক্ষিণ দিকে অবস্থিত "হাথিগুম্ফা" নামক চৌদ্দ নম্বর গুহার দেওয়ালে প্রাকৃত ভাষায় ও ব্রাহ্মী লিপিতে উত্কীর্ণ একটি প্রাচীন শিলালিপি থেকে খারবেল সম্বন্ধে ঐতিহাসিক তথ্য পাওয়া যায়। বিভিন্ন ঐতিহাসিক বিভিন্ন ভাবে এই লিপির বিশ্লেষণ করেছেন।


title: খারবেল

text: হাথিগুম্ফা শিলালিপি থেকে জানা যায় যে, চেত রাজবংশের কলিঙ্গাধিপতি মহারাজ মহামেঘবাহন খারবেল পনেরো বছর বয়সে যুবরাজ হিসেবে অভিষিক্ত হন এবং চব্বিশ বছর বয়সে সিংহাসনলাভ করেন। এই লিপিতে খারবেলের রাজত্বের প্রথম থেকে ত্রয়োদশ বছর পর্য্যন্ত রাজত্বের বর্ণনা রয়েছে।


title: খারবেল

text: খারবেল তাঁর রাজত্বের প্রথম বছরে তিনি ঝড়ে বিনষ্ট নগর, প্রাসাদ ও তোরণ সংস্কার করেন ও জল সংগ্রহের আধার ও উদ্যান নির্মাণ করেন। লিপিতে একটি সংখ্যার উল্লেখ রয়েছে, যা বিভিন্ন ঐতিহাসিক বিভিন্ন ভাবে ব্যাখ্যা করেছেন। ভগবানলাল ইন্দ্রজীর মতে, খারবেলের নগরীতে পঁয়ত্রিশ লক্ষ মানুষ বাস করতেন, আবার রাখালদাস বন্দ্যোপাধ্যায়ের মতে খারবেল পঁয়ত্রিশ লক্ষ মুদ্রা ব্যয় করে প্রজাদের সংস্কার ও নির্মাণ কার্য্য সাধন করেছিলেন।লিপির পরবর্তী অংশে সাতকনি বা সাতকামিনী নামক এক রাজার উলেখ রয়েছে, যিনি সম্ভবতঃ সাতবাহন সম্রাট সাতকর্ণী ছিলেন। খারবেল তাঁর রাজত্বের দ্বিতীয় বছরে রাজা সাতকর্ণীকে অগ্রাহ্য করে অশ্ব, হস্তী, পদাতিক ও রথ বিশিষ্ট চতুরঙ্গ সেনা পাঠিয়ে মসিকনগর বা মুসিকনগর বা অসিকনগর নামক একটি শহর অবরোধ করেন। শাহুর মতে অসিকনগর অস্সক মহাজনপদমহাজনপদের রাজধানী ছিল।, আবার অজয় মিত্র শাস্ত্রীর মতে, অসিকনগর বর্তমান নাগপুর জেলার অদম গ্রাম যেই স্থানে অবস্থিত, সেখানেই অবস্থিত ছিল। এই গ্রাম থেকে আবিষ্কৃত একটি টেরাকোটা শীলমোহর থেকে অস্সক মহাজনপদের উল্লেখ রয়েছে।


title: খারবেল

text: লিপির এই অংশে কাহ্নবেমনা বা কন্থবেণা শব্দের উল্লেখ রয়েছে। অধিকাংশ পণ্ডিতদের মতে, এটি একটি নদীর নাম, যে পর্য্যন্ত খারবেলের সেনাবাহিনী অভিযান করেছিল। বাসুদেব বিষ্ণু মিরাশী কহ্নান নদী ও বৈনগঙ্গা নদীর মিলিত স্রোতকে কাহ্নবেমনা নদীবলে চিহ্নিত করেছেন, যা কলিঙ্গ রাজ্যের পশ্চিমে প্রবাহিত হত।